title: Astroturfing

text: Astroturfing tai astroturffaus (viitaten tekonurmen laittamiseen) tarkoittaa maksettujen mielipiteiden hyödyntämistä viestinnässä. Astroturffauksessa mainostaja tai poliittinen ryhmä joko maksaa todellisille ihmisille suosiollisista lausunnoista tai luo keksittyjä henkilöllisyyksiä saadakseen positiivista näkyvyyttä mediassa. Astroturffauksessa yritetään luoda vaikutelma siitä, että ruohonjuuritasolla on laaja tuki jollekin politiikalle, henkilölle tai tuotteelle, vaikka todellisuudessa tällaista tukea ei ole. Astroturfingissa käytetään yleisön harhautukseen tekaistuja henkilöllisyyksiä sekä keksittyjä painostusryhmiä. Näin uskotellaan, että astroturfingin avulla markkinoitu näkemys vastaa yleistä mielipidettä.


title: Astroturfing

text: Sana on peräisin AstroTurf-nimisestä tekonurmesta, millä ironisoidaan sitä, että maksetut mielipiteet naamioidaan aidoiksi ”ruohonjuuritason” kansalaismielipiteiksi. Käsitteen suomenkielisiksi vastineiksi on esitetty muun muassa valekannatusta, mielipidelannoitusta, lumetusta ja palkkatrollausta . Termi nousi julkisuuteen Suomessa syksyllä 2012, kun astroturffausta mahdollisesti käytettiin mielipiteenmuokkauksessa 1,8 miljardin euron potilastietojärjestelmähankinnan (Apotti-hanke) julkisuuskeskustelussa.


title: Pöytätennis kesäolympialaisissa 1992 – miesten nelinpeli

text: Pöytätenniksen miesten nelinpeli Barcelonan kesäolympialaisissa 1992 alkoi 28. heinäkuuta ja finaali pelattiin 4. elokuuta 1992. Osallistujia oli 23 maasta yhteensä 60 urheilijaa.


title: Ohrakryynivelli

text: Ohrakryynivelli on vanha satakuntalainen perinneruoka.


title: Ohrakryynivelli

text: Se valmistetaan keittämällä kokonaisia ohraryynejä maidossa niin kauan, että ne pehmenevät ja tulevat väriltään punertavaksi. Mausteeksi velliin lisätään hieman suolaa. Keittäminen kestää kokonaisuudessaan noin 4–5 tuntia.


title: Ohrakryynivelli

text: Ohrakryynivelli on Satakunnassa suosittu perinneruoka, sitä myydään yleisesti esimerkiksi toreilla ja erilaisilla markkinoilla. Muualla Suomessa valmistetaan lähinnä ohraryynipuuroa. Vanhan sananlaskun mukaan ohrakryynivelli paksuuntuu koko ajan Kokemäenjokea ylävirtaan kuljettaessa, kunnes Tampereelle saavuttaessa se on jo muuttunut puuroksi.


Se kuulee jotai äänii ku se kattelee tonne... on Vitun kova ääni -nimisen rap-duon toinen pitkäsoitto, joka julkaistiin 3rd Rail Musicin kautta 29. elokuuta 2012. Albumi nousi julkaisuviikollaan Suomen virallisen albumilistan 29. sijalle. Albumin kappaleesta "Sienestä" julkaistiin musiikkivideo elokuun alussa 2012. Kappale "Ulottuvuudesta viis" julkaistiin "rap-henkisemmällä" biitillä OG Ikosen kesäkuussa 2012 julkaistulla "OG Mixtapella".


title: Butiken på Landet

text: Butiken på Landet on ruotsalainen vaatteita myyvien liikkeiden yhteenliittymä. Yrityksellä on 12 liikettä Ruotsissa ja neljä Suomessa. Ne toimivat kaikki itsenäisesti yhteisen nimen alla.


title: Butiken på Landet

text: Butiken på Landetin liikkeet sijaitsevat nimensä mukaisesti maaseudulla taajamien ulkopuolella. Ne ovat maatilojen ja kartanoiden yhteydessä, myymälöiksi muutetuissa vanhoissa maatalousrakennuksissa. Butiken på Landet on keskittynyt myymään eurooppalaisten valmistajien laatumerkkejä.


title: Linus Klasen

text: Linus Klasen (s. 19. helmikuuta 1986 Tukholma, Ruotsi) on ruotsalainen jääkiekkoilija, joka pelaa kauteen 2017–2018 ulottuvalla sopimuksella Sveitsin NLA:n HC Luganossa.


title: Linus Klasen

text: Pienikokoisen Klasenin vahvuuksiin kuuluu hyökkäyspään pelaaminen, tekniset taidot ja puolustajien haastaminen.


title: Linus Klasen

text: Klasen on Huddinge IK:n kasvatti. Hän oli J18 Allsvenskanissa joukkueen paras pistemies ja maalintekijä kausina 2001–2002 ja 2003–2004. Kausi 2001–2002 päättyi hopeaan. Klasen siirtyi kaudeksi 2004–2005 USHL-joukkue Lincoln Starsiin, mutta palasi kuitenkin kesken kauden takaisin Huddingeen, jossa hän pelasi myös ensimmäiset miesten pelinsä esiinnyttyään kahdessa HockeyAllsvenskan-ottelussa.


title: Linus Klasen

text: Huddingen miesten joukkue putosi kaudeksi 2005–2006 Ruotsin I-divisioonaan, jonka koko pistepörssin 19-vuotias Klasen voitti tehoilla 22+40=62. Hän voitti myös Allsvenskanin karsintojen piste- ja syöttöpörssin tehoilla 2+11=13 ja oli nostamassa Huddingea takaisin sarjatasoa ylemmäs kaudeksi 2006–2007. Tuolloin ensimmäinen kokonainen Allsvenskan-kausi toi Klasenille 44 runkosarjaottelussa tehot 16+34=50. Hän jakoi koko sarjan pistepörssin toisen sijan Leksands IF:n Morten Greenin ja Söldertälje SK:n Robert Carlssonin kanssa. Heidän edellään oli vain Rögle BK:n Pär Arlbrandt. Klasen voitti jälleen myös Allsvenskanin karsintojen piste- ja syöttöpörssin tehoilla 3+10=13 ja Huddinge säilytti sarjapaikkansa.


title: Linus Klasen

text: Huhtikuussa 2007 Klasen teki kaksivuotisen sopimuksen Elitserien-joukkue Södertälje SK:n kanssa. Hän pelasi ensimmäisen Elitserien-ottelunsa kauden avauskierroksella 24. syyskuuta 2007 Mora IK:ta vastaan. Klasenin Elitserien-uran avausmaali syntyi 25. lokakuuta vieraissa Skellefteå AIK:n Andreas Hadelövin taakse. Yhteensä hänen tulokaskautensa 2007–2008 toi 52 runkosarjaottelussa tehot 14+20=34, joilla Klasen voitti Södertäljen sisäisen syöttöpörssin ja jakoi sisäisen pistepörssin voiton Petri Pakaslahden kanssa. Hän oli kauden päätteeksi ehdolla Elitserienin Elitserienin vuoden tulokkaaksi, mutta palkinto meni lopulta Djurgårdens IF:n maalivahti Daniel Larssonille. Kaudella 2008–2009 Klasen oli Södertäljen paras maalintekijä ja toiseksi paras pistemies Dragan Umicevicin jälkeen tehoilla 14+15=29. Helmikuussa 2009 hän teki vuoden mittaisen jatkosopimuksen joukkueen kanssa.


title: Linus Klasen

text: Kesken kauden 2009–2010, joulukuussa 2009 Klasen nousi Södertäljen kapteeniksi. Kun rannevammoista kärsinyt Jörgen Bemström joutui lopettamaan uransa, ennen Klasenia joukkueen kapteenina toimi hetken aikaa Per Hallin. Klasen oli 23-vuotiaana Elitserienin nuorin kapteeni kaudella 2009–2010. Hän teki myös liigan yhden kauden piste-ennätyksensä tehoilla 19+32=51, joilla Klasen oli Södertäljen paras pistemies, maalintekiä ja syöttäjä. Hän jakoi koko Elitserienin pistepörssin viidennen sijan Linköpings HC:n Jan Hlaváčin ja Djurgårdens IF:n Marcus Nilsonin kanssa sekä maalipörssin yhdeksännen sijan Linköpings HC:n Tony Mårtenssonin ja Brynäs IF:n Eero Somervuoren kanssa.


title: Linus Klasen

text: Kaudeksi 2010–2011 Klasen siirtyi vuoden mittaisella tulokassopimuksella Nashville Predatorsin organisaatioon. Hän pelasi kautensa kuitenkin suurimmaksi osaksi AHL-joukkue Milwaukee Admiralsissa, jonka toiseksi paras pistemies ja maalintekijä Klasen oli Chris Muellerin jälkeen tehoilla 22+23=45. Hän pelasi kauden aikana myös ssa. Klasen pelasi kauden aikana myös neljä NHL-ottelua ilman tehopisteitä. Hänen ensimmäinen NHL-ottelunsa oli 30. lokakuuta 2010 vieraissa Detroit Red Wingsiä vastaan.


title: Linus Klasen

text: Toukokuussa 2011 Klasen solmi kolmivuotisen sopimuksen Allsvenskan-joukkue Malmö Redhawksin kanssa. Hän oli kaudella 2011–2012 tehoilla 20+30=50 joukkueen paras pistemies, maalintekijä ja syöttäjä. Klasen sijoittui Allsvenskanin pistepörssissä kuudenneksi ja jakoi maalipörssin kahdeksannen sijan Bofors IK:n Daniel Wessnerin ja IK Oskarshamnin Joakim Hagelinin kanssa. Voimassa olleesta sopimuksestaan huolimatta hän siirtyi kaksivuotisella sopimuksella Elitserieniin ja Luleå HF:n riveihin kaudeksi 2012–2013. Hän voitti syksyllä 2012 European Trophyn mestaruuden. Kevään 2013 pudotuspeleissä Klasen jakoi Luulajan sisäisen pistepörssin voiton Linus Perssonin kanssa tehoilla 4+8=12 ja voitti kauden päätteeksi Elitserien-hopeaa.


title: Linus Klasen

text: Klasen debytoi Ruotsin jääkiekkomaajoukkueessa vuonna 2008. Hän avasi pistetilinsä vasta kymmenennessä maaottelussaan Euro Hockey Tourin Karjala-turnauksessa, jolloin hän teki kaksi maalia Tšekki-ottelussa 7. marraskuuta 2013.


title: Linus Klasen

text: Klasen on voittanut rullakiekon maailmanmestaruuden vuosina 2007, 2008 ja 2009.


title: Linus Klasen

text: Klasenin isä Robert on punk rock -yhtye Noicen rumpali.


title: Bebop (täsmennyssivu)

text: Bebop tai Bepop voi viitata seuraaviin asioihin:


title: Barleria obtusa

text: Barleria obtusa on akanttikasvien ("Acanthaceae") heimoon kuuluva eteläafrikkalainen särmiölaji, jota kasvatetaan koristekasvina.


title: Barleria obtusa

text: "Barleria obtusa"n lehdet ovat pehmeät, harmaanvihreät ja hennon nukkamaisen karvan peittämät. Se kukkii violetein kukin syksyllä, Etelä-Afrikassa kukinta ajoittuu huhti–toukokuulle. Sen kasvutapa riippuu valaistusoloista: auringossa siitä tulee tuuhea pieni pensas, varjossa se kasvattaa pitkiä roikkomaisia oksia.


title: Barleria obtusa

text: Kasvi houkuttelee perhosia puutarhaan.


title: Barleria obtusa

text: "Barleria obtusa" elää luonnonvaraisena laajoilla alueilla Etelä-Afrikassa: sen levinnäisyysaluetta ovat Eastern Cape, KwaZulu-Natal, Mpumalanga, Limpopo, North West ja Gauteng. Tyypillisiä kasvupaikkoja ovat kukkulat ja metsänreuna.


title: Solistitium Records

text: Solistitium Records oli saksalainen levy-yhtiö, joka keskittyi black metal -musiikin julkaisemiseen.


title: Karl Fabricius

text: Karl Johan Oskar Fabricius (s. 29. syyskuuta 1982 Boden, Ruotsi) on ruotsalainen jääkiekkoilija, joka pelaa SHL-joukkue Luleå HF:ssä. Hän toimii joukkueen varakapteenina. Fabricius on pelipaikaltaan vasen laitahyökkääjä.


title: Karl Fabricius

text: Fabricius on Avans SK:n kasvatti, mutta pelasi myöhemmät juniorivuotensa Luleå HF:ssä, jossa hän teki Elitserien-debyyttinsä kaudella 2000–2001. Fabricius pelasi tuolloin Elitserienissä 28 runkosarja- ja 11 playoff-ottelua jääden niissä ilman tehopisteitä. Kaudella 2001–2002 hän pelasi 13 Elitserien-ottelua tehden kaksi syöttöpistettä. Fabricius pelasi miesten pelejä myös lainalla sarjatasoa alempana HockeyAllsvenskanin Kiruna IF:ssä ja Bodens IK:ssa, joista jälkimmäisessä hän pelasi kautensa loppuun. Suurimman osan runkosarjastaan Fabricius pelasi Luulajan J20-joukkueessa. Kauden 2002–2003 hän pelasi kokonaan Allsvenskanissa, Piteå HC:n joukkueessa.


title: Karl Fabricius

text: Kaudeksi 2003–2004 Fabricius palasi Luulajaan ja murtautui Elitserieniin tehtyään 34 runkosarjaottelussa tehot 8+8=16 sekä viidessä playoff-ottelussa tehot 1+1=2. Kaudella 2005–2006 hän toimi joukkueen varakapteenina. Kaudeksi 2006–2007 Fabricius siirtyi kaksivuotisella sopimuksella Frölunda HC:n riveihin. Maaliskuussa 2008 hän teki kaksivuotisen jatkosopimuksen joukkueen kanssa. Pitkien spekulaatioiden jälkeen Fabricius jätti Frölundan ennen viimeisen sopimuskautensa 2009–2010 alkua syyskuussa 2009 ja palasi kymmenen päivää myöhemmin nelivuotisella sopimuksella Luleå HF:ään. Hän teki Elitserienin yhden kauden piste-ennätyksensä tehoilla 6+19=25. Kahden sopimuskauden jälkeen Fabricius siirtyi vuoden mittaisella sopimuksella KHL:n slovakialaisjoukkue Lev Popradiin kaudeksi 2011–2012.


title: Karl Fabricius

text: Kaudeksi 2012–2013 Fabricius palasi taas vuoden mittaisella sopimuksella Luleå HF:ään. Hän voitti kauden aikana sekä Elitserien-hopeaa että European Trophyn mestaruuden. Toukokuussa 2013 Fabricius teki kaksivuotisen jatkosopimuksen Luulajan kanssa, kuten taas kaksi vuotta myöhemmin toukokuussa 2015. Joulukuussa 2016 hänen sopimustaan jatkettiin jälleen kahdella vuodella kevääseen 2019 saakka.


title: Karl Fabricius

text: Fabricius pelasi MM-kilpailuissa vuonna 2008. Yhteensä hän on pelannut 42 A-maaottelua tehopistein 9+9=18. Fabricius teki A-maajoukkuedebyyttinsä 6. huhtikuuta 2006 Oslossa Norjaa vastaan. Hän avasi maalitilinsä A-maajoukkueessa heti kahdella osumalla Channel One Cupissa 16. joulukuuta 2006 Venäjän Moskovan Hodynka Arenalla Tšekkiä vastaan. Fabriciuksen ensimmäinen osuma jäi ottelun voittomaaliksi ja jälkimmäisellä hän viimeisteli vastustajan tyhjään maaliin 7–5-loppulukemat.


title: Karl Fabricius

text: Fabricius on pelannut myös seitsemän nuorten maaottelua.


title: Vapausaste (mekaniikka)

text: Vapausaste tarkoittaa kappaleelle mahdollista liikkeen suuntaa. Kolmiulotteisessa avaruudessa vapaasti liikkuvalla jäykällä kappaleella vapausasteita on kuusi:


title: Sweat (A La La La La Long)

text: Sweat (A La La La La Long) on Inner Circle -yhtyeen vuonna 1992 julkaisema single, joka julkaistiin "Bad to the Bone" -albumilla.


title: Sweat (A La La La La Long)

text: Single menestyi erityisesti Euroopassa, jossa se nousi monissa maissa musiikkilistoilla kymmenen parhaan joukkoon, kuten Itävallassa, Irlannissa, Norjassa ja Ruotsissa. Single pysyi listoilla Saksassa kuusi ja Sveitsissä kaksitoista viikkoa. Se menestyi myös Australiassa ja Uudessa-Seelannissa, joista Australiassa se ylsi toiselle ja Uudessa-Seelannissa ensimmäiselle sijalle. Britanniassa single ylsi kolmannelle sijalle ja Yhdysvalloissa sijalle 16. Kappale myös saavutti sijan 94 Triple J. Hottest 100, 1993 -listalla.


title: Sweat (A La La La La Long)

text:
CD maxi
12" maxi
Europe
U.S.
7" single
Kasetti
CD maxi - Remixes


title: Thames Television

text:
Thames Television oli brittiläinen televisioyhtiö, joka toimi vuosina 1968–1992. Se oli osa ITV:n verkostoa, joka vastasi lähetyksistä Lontoon alueella arki-iltaisin ja toisaalta tuotti omia ohjelmiaan, joita ITV levitti verkossaan myös Lontoon ulkopuolelle.
Yhtiöllä oli kaksi studiokeskusta: Isompi, jossa tehtiin draamaa ja lastenohjelmia, sijaitsi Teddington Lockissa Middlesexissä Thamesjoen varrella. Pienempi, josta tehtiin uutisia ja ajankohtaisohjelmia, oli aluksi Kingswaylla, sitten Euston Roadilla, ja vuonna 1993 koko toiminta keskitettiin Teddingtoniin. Vuonna 1997 yhtiölle valmistuivat uudet tilat Tottenham Court Roadin lähelle.


title: Árbol del Tule

text: Árbol del Tule () on erittäin vanha ja suurikokoinen puuyksilö Santa María del Tulen pikkukaupungissa lähellä Oaxaca de Juárezin kaupunkia Oaxacan osavaltiossa Meksikossa. Puu on lajiltaan meksikonsuosypressi ("Taxodium mucronatum"). Se on kaupunkinsa symboli ja laajalti tunnettu maamerkki sekä paikallisesti että kansallisesti. Puu sijaitsee kaupungin keskusaukiolla kirkon edustalla. Árbol del Tule on suurin tunnettu meksikonsuosypressi ja perinteisesti tulkitulla yli 11 metrin läpimitallaan sen runkoa on yleisesti pidetty paksuimpana tunnettuna yksittäisenä puun runkona. Puu lisättiin UNESCOn maailmanperintöluettelon Meksikon aielistalle vuonna 2001.


title: Árbol del Tule

text: Árbol del Tulen korkeus on 35,4 metriä ja sen latvuksen leveys noin 44 metriä. Puu on huomattavasti korkeampi kuin viereinen El Templo de Santa María de la Asunción -kirkko.


title: Árbol del Tule

text: Puun rungon rinnankorkeusläpimitta on 11,62 metriä ja ympärysmitta 36,2 metriä. Runko ei tosin ole poikkileikkaukseltaan pyöreä vaan hyvin epätasainen, mikä jossain määrin vääristää kaikkia rungon mittoja, sillä puun läpimitta lasketaan tavallisesti jakamalla mitattu ympärysmitta piillä. Arvioimalla puun tilavuutta säännöllisen pyöreänä runkona läpimitaksi on saatu vain noin 9,38 metriä, mikä silti tekisi rungosta yhden suurimmista tai suurimman tunnetun puun rungon.


title: Árbol del Tule

text: Rungon valtavan koon vuoksi epäiltiin pitkään puun muodostuvan useasta alun perin erillisestä ja sittemmin yhteenkasvaneesta puusta, mutta puun eri osista otetuilla DNA-näytteillä tehdyt tutkimukset ovat osoittaneet kyseessä olevan vain yhden ainoan suuren yksilön. Kyseessä saattaa silti olla useampi yhden monirunkoisen yksilön yhteenkasvanut runko. Meksikonsuosypressit ovat yleisimmin yksirunkoisia, mutta niiden tiedetään versovan tyvestään ja muodostavan uusia runkoja alkuperäisen rungon katkettua.


title: Árbol del Tule

text: Puun tarkkaa ikää ei tunneta. Se on vanhempi kuin sitä nykyisin ympäröivä kaupunki, joka on rakennettu puun viereen perustetun kirkon ympärille. Puun uskotaan yleisesti olevan noin 1 400–1 600 vuotta vanha, joidenkin arvioiden mukaan yli 3 000 vuotta.


title: Árbol del Tule

text: Árbol del Tule kasvaa Santa María del Tulen kaupungissa noin viidentoista kilometrin päässä Oaxaca de Juárezin kaupungista. Alue sijaitsee laakeassa laaksossa Sierra Madre de Oaxaca -vuoristossa. Sen ilmastolle ovat tyypillistä kesäinen sadekausi ja talvinen kuivakausi. Pakkasta esiintyy harvoin. Alueella kasvaa useita muitakin suuria meksikonsuosypressejä.


title: Árbol del Tule

text: Puuta ympäröi aiemmin laaja suoalue. Suo on sittemmin kuivattu ja sen tilalle on rakennettu asutusta. Puun ympärillä kasvaa nykyään hoidettua nurmikkoa ja kukkaistutuksia. Puu nurmikkoineen on ympäröity rautaisella aidalla.


title: Árbol del Tule

text: Árbol del Tuleen liittyy useita vanhoja kertomuksia ja alueen alkuperäiskansat pitivät sitä pyhänä. Se on mainittu myös vanhoissa asteekkien kirjoituksissa. Se on yhä nykyäänkin kaupunkinsa symboli ja tärkein maamerkki. Puun pahkaisen rungon kuvioiden on uskottu esittävän mytologisia eläimiä.


title: Árbol del Tule

text: Árbol del Tule lisättiin UNESCOn maailmanperintöluettelon Meksikon aielistalle vuonna 2001. Sen lisäämisestä varsinaiseen maailmanperintöluetteloon ei ole toistaiseksi tehty virallista esitystä.


title: Árbol del Tule

text: Árbol del Tule on suurin tunnettu lajinsa edustaja. Sitä korkeampia sekä mahdollisesti vanhempia yksilöitä kuitenkin tunnetaan. Meksikonsuosypressiä yleisesti lajina on perinteisesti arvostettu ja kunnioitettu Meksikossa ja laji on valittu Meksikon kansallispuuksi.


title: Árbol del Tule

text: Árbol del Tulen tulevaisuus on epävarma, sillä puun on todettu tasaisesti menettäneen lehvästöään 1900-luvun puolivälin jälkeen. Puun huonontuneen kunnon uskotaan johtuvan sitä aikoinaan ympäröineen suoalueen kuivatuksesta ja tästä johtuvasta ilmankosteuden vähenemisestä sekä pohjaveden tason laskemisesta. Lisäksi uskotaan kasvavan kaupunkialueen tuottamien ilmansaasteiden vahingoittavan puuta. Useita muita satoja vuosia vanhoja meksikonsuosypressejä kuoli 1900-luvun lopulla oletetusti samoista syistä.


title: Kesäharso

text: Kesäharso ("Gypsophila elegans") on kohokkikasvien ("Caryophyllaceae") heimoon kuuluva ruohovartinen kasvi. Lajia käytetään myös koristekasvina.


title: Kesäharso

text: Yksivuotinen kesäharso kasvaa 20–50 cm korkeaksi. Kasvi on puhtaanvihreä, kalju ja haarova. Lehtien muoto vaihtelee pitkulaisista lähes tasasoukkiin ja ne ovat 3–13 mm leveät. Kukinto on harsu, runsaskukkainen viuhko. Kukkaperät ovat monta kertaa verhiön pituisia. Verhiö on 3–5 mm pitkä, kellomainen, valkojuovainen ja viisiliuskainen. Ulkoverhiö puuttuu. Terälehdet ovat valkoisia tai punertavia, kynnellisiä ja 8–15 mm pitkiä. Emin vartaloita on kaksi kappaletta. Suomessa kesäharso kukkii heinä-elokuussa. Hedelmä on neliliuskaisesti aukeava kota.


title: Kesäharso

text: Kesäharso on alun perin kotoisin Vähästä-Aasiasta ja Kaukasukselta, mutta sitä tavataan monin paikoin muuallakin villiintyneenä uustulokkaana, muun muassa Fennoskandiassa. Suomessa kesäharso on harvinainen viljelykarkulainen tai satunnainen uustulokkas eri puolilta maata Etelä-Lappia myöten.


title: Kesäharso

text: Villiintyneenä kesäharsoa tavataan pihoilla, joutomailla ja lastauspaikoilla.


title: Kesäharso

text: Kesäharsoa viljellään kesäkukkana puutarhoissa.


title: Perttu Häkkinen

text: Perttu Eino Häkkinen (10. kesäkuuta 1979 Kokkola – 12. elokuuta 2018 Helsinki) oli suomalainen muusikko ja toimittaja.


title: Perttu Häkkinen

text: Häkkinen perusti vuonna 1998 elektronisen musiikin yhtye Imatran Voiman yhdessä Jaakko Kestilän kanssa. Hän käytti muusikkona taiteilijanimeä Randy Barracuda ja Kestilä nimeä Fresh O Lexx. Imatran Voima julkaisi kolme albumia, ensimmäisen vuonna 2004. Imatran Voiman lisäksi hän soitti muun muassa yhtyeissä Itäväylä, Anaalivaihe, Boyz of Caligula ja Tähtiportti. Vuonna 2009 julkaistiin Häkkisen ensimmäinen sooloalbumi Randy Barracudana ruotsalaisyhtiö Flogsta Danshallin kautta. Hänen toinen sooloalbuminsa "Random Works of Randy Barracuda Vol. II" julkaistiin vuonna 2012 yhdysvaltalaisen Losonofono Recordsin kautta.


title: Perttu Häkkinen

text: Toimittajana Häkkinen työskenteli muun muassa Radio Helsingissä, Basso Mediassa sekä Yleisradion radiokanavilla YleX, Yle Radio 1 ja Yle Puhe. Hän toimi myös kolumnistina "Rumbassa" ja "Helsingin Sanomissa". Vuonna 2015 Häkkinen sai Yle Puheen ohjelmastaan Koura-tunnustuspalkinnon.


title: Perttu Häkkinen

text: Häkkinen kirjoitti kaksi kirjaa: tietokirjan "Valonkantajat – Välähdyksiä suomalaisesta salatieteestä" (Like, 2015) yhdessä Vesa Iitin kanssa ja dokumenttiromaanin "Hukkuminen – Kertomus Kumpulan surmayöstä" (Tammi, 2017). Lisäksi Häkkinen oli yksi elektronisesta musiikista kertovan tietoteoksen "Kone-Suomi" kirjoittajista (Khaos Publishing, 2017). Hän oli koulutukseltaan filosofian maisteri.


title: Perttu Häkkinen

text: Häkkinen kuoli sunnuntaiyönä 12. elokuuta 2018 tapaturmaisesti Helsingin Hakaniemenrannassa. Kuolemansyytutkimuksen mukaan kuoleman aiheuttivat päävammat, jotka syntyivät kaatumisessa polkupyörällä.


title: Perttu Häkkinen

text: Perttu Häkkinen oli naimisissa alankomaalaissyntyisen Linda Fortmann Häkkisen kanssa. He tapasivat toisensa Rotterdamissa. Häkkisellä oli kaksi lasta.


title: The Go-Go’s

text: The Go-Go’s on yhdysvaltalainen rock-yhtye, joka perustettiin vuonna 1978 Los Angelesissa. Yhtye teki historiaa olemalla ensimmäinen naisyhtye, joka kirjoitti ja esitti omat kappaleensa päästen samalla Billboard-listalle.


title: Bloch MB.150

text: Bloch MB.150-155 oli ranskalainen toisen maailmansodan aikainen hävittäjälentokonesarja. Näistä MB.150 ei tullut tuotantoon, sen sijaan MB.152 osoittautui kelvolliseksi hävittäjäkoneeksi. Sarjan viimeinen malli oli MB.157, josta valmistui vain pelkkä prototyyppi. Konetyyppiä ehdittiin valmistaa pieni määrä ennen Ranskan valtausta vuonna 1940. Malleja MB.151 ja MB.152 tuotettiin yhteensä . Bloch-hävittäjät olivat edustivat näin ollen pientä vähemmistöä Ranskan ilmavoimien kalustosta, eikä niillä ollut näin ollen kovin suurta sotilaallista merkitystä. MB.150-sarjan koneissa voimalaitteena käytettiin Gnome-Rhônen valmistamia kaksirivisiä tähtimoottoreita. Yhdysvaltalaisvalmisteisten, tehokkaampien ja kevyempien tähtimoottorien (lähinnä Pratt & Whitney Twin Wasp) ehdittiin myös suunnitella. MB.150-sarjan koneiden siivet olivat trapetsimuotoiset.


title: Bloch MB.150

text: Sarjan taistelukykyisintä hävittäjäkonetta, MB.155:ttä, käytti Vichyn hallitus. Siinä oli varhaisia edeltäjiään tehokkaampi Gnome-Rhône 14N tähtimoottori, minkä lisäksi tyyppi oli edeltäjiään aerodynaamisempi. MB.155:ssä oli myös edeltäjiinsä nähden paksumpi panssarointi.


title: Bloch MB.150

text: MB.150-sarjan koneet suunnitteli ranskalainen Marcel Bloch, joka vaihtoi nimensä myöhemmin Dassaultiksi.


title: Pelikaanipiippuköynnös

text: Pelikaanipiippuköynnös ("Aristolochia gigantea") on eteläamerikkalainen köynnöskasvi. Sen lehdet ovat kolmikulmaiset tai sydämenmuotoiset, halkaisijaltaan noin 15 cm. Kukka on lähes 60 cm pitkä pussi, jossa on viininpunaisella pohjalla norsunluunvärisiä juovia. Kukan keskusta on keltainen, ja se tuoksuu sitruunalta. Hedelmä on noin 8 cm pitkä ja 2-3 cm leveä. Litteitä, 5 x 7 mm kokoisia siemeniä on jokaisessa hedelmässä paljon.


title: Pelikaanipiippuköynnös

text:
Pelikaanipiippuköynnös kasvaa Panamasta Brasiliaan ulottuvalla alueella.
Sitä on käytetty kansanlääkinnässä rohdoksena, Costa Ricassa sillä on lääkitty käärmeenpuremia. 2000-luvun tutkimuksissa on osoitettu että siinä on aineita, jotka hillitsevät keihäskäärmeen pureman aiheuttamaa verenvuotoa. Kasvi itse on kuitenkin myös myrkyllinen, ja sen rohdoskäytöstä varoitellaan, sillä se voi aiheuttaa parantumattomia munuaisvaurioita.


title: Niklas Olausson

text: Claes Niklas Per Olausson (s. 12. toukokuuta 1986 Väckelsång, Ruotsi) on ruotsalainen jääkiekkoilija, joka pelaa SHL-joukkue Luleå HF:ssä. Hän toimii joukkueen kapteenina. Olausson on pelipaikaltaan keskushyökkääjä.


title: Niklas Olausson

text: Olausson on Tingsryds AIF:n kasvatti. Hän pelasi joukkueessa jo 16-vuotiaana ensimmäisen I-divisioonakautensa ja teki 40 runkosarjaottelussa tehot 5+5=10. Olausson voitti samalla kaudella myös J20 Elitin piste- ja syöttöpörssin tehtyään 18 runkosarjaottelussa tehot 19+26=45. Kaudella 2003–2004 hän oli Tingsrydin miesten joukkueen kolmanneksi paras pistemies tehoilla 11+23=34. Kaudella 2004–2005 Olausson voitti tehoilla 21+26=47 joukkueen sisäisen piste- ja syöttöpörssin sekä jakoi Tingsrydin sisäisen maalipörssin voiton Olof Svenssonin kanssa. Hän jakoi I-divisioonan pistepörssin seitsemännen sijan Kovlands IF:n Markus Sjöbergin ja Asplöven HC:n Daryl Batin kanssa.


title: Niklas Olausson

text: Kaudeksi 2005–2006 Olausson siirtyi sarjatasoa ylemmäs HockeyAllsvenskan-joukkue Nyköpings Hockeyn riveihin. Hän oli tehoilla 7+21=28 joukkueen paras syöttäjä ja jakoi sisäisen pistepörssin voiton Ronny Björlinin kanssa. Kaudeksi 2006–2007 Olausson siirtyi Elitserieniin ja Linköping HC:n joukkueeseen, missä tulokaskausi toi 38 runkosarja- ja 14 playoff-ottelussa tehot 3+6=9. Hän voitti kauden päätteeksi Elitserien-hopeaa. Olausson pelasi ison osan kaudestaan myös lainalla Nyköpingsissä, jossa hän teki 15 ottelussa 18 tehopistettä. Kauden 2007–2008 Olausson pelasi siellä suurimmaksi osaksi ja pelasi kauden aikana vain 12 Elitserien-ottelua tehopistein 1+1=2.


title: Niklas Olausson

text: Kaudella 2008–2009 Olausson jatkoi Allsvenskan-pelejään VIK Västerås HK:ssa, jossa hän teki 44 runkosarjaottelussa kovat tehot 15+56=71. Olausson voitti koko sarjan syöttöpörssin ja sijoittui pistepörssissä toiseksi edellään vain joukkuetoveri Pär Arlbrandt. Kaudeksi 2009–2010 hän siirtyi kaksivuotisella sopimuksella Luleå HF:n riveihin. Olausson teki läpimurtonsa Elitserienissä ja teki 46 runkosarjaottelussa tehot 11+19=30. Tammikuussa 2011 hän teki kaksivuotisen jatkosopimuksen Luulajan kanssa.


title: Niklas Olausson

text: Olausson teki kaudella 2011–2012 Elitserienin yhden kauden piste-ennätyksensä tehoilla 8+33=41, joilla hän voitti Luulajan sisäisen piste- ja syöttöpörssin. Olausson sijoittui koko Elitserienin syöttöpörssissä toiseksi edellään vain AIK IF:n Robert Rosén ja jakoi pistepörssin seitsemännen sijan MODO Hockeyn Rob Schrempin ja Frölunda HC:n Mathis Olimbin kanssa. Maaliskuussa 2012 hän jatkoi sopimustaan Luulajan kanssa kevääseen 2014 saakka. Kaudella 2012–2013 Olausson nousi joukkueen varakapteeniksi. Olausson oli Luulajan paras pistemies ja syöttäjä tehoilla 11+25=36. Hän voitti myös Elitserienin alivoimamaalipörssin kahdella osumallaan. Olausson voitti sekä Elitserien-hopeaa että European Trophyn mestaruuden. Kaudella 2013–2014 hän oli Luulajan toiseksi paras pistemies Linus Klasenin jälkeen tehoilla 11+22=33. ET:ssä Olausson oli joukkueen paras pistemies ja syöttäjä tehoilla 1+9=10. Hän jakoi koko turnauksen syöttöpörssin voiton Frölunda HC:n Mathis Olimbin kanssa.


title: Niklas Olausson

text: Kaudeksi 2014–2015 Olausson siirtyi vuoden mittaisella sopimuksella Sveitsin National Hockey A:n EHC Bieliin. Hän oli joukkueen kolmanneksi paras pistemies Ahren Spylon kanssa tehoilla 8+23=31. Joulukuussa 2014 Olausson teki vuoden mittaisen jatkosopimuksen Bielin kanssa.


title: Niklas Olausson

text: Elokuussa 2016 Olaussonin tiedotettiin siirtyvän vuoden mittaisella sopimuksella SM-liigajoukkue Oulun Kärppiin. Hänet hankittiin joukkueen kärkisentteriksi, mutta Olausson kärsi pitkin kautta 2016–2017 kuitenkin selkävaivoista ja pelasi vain 26 runkosarja- ja kaksi Mestarien liigan ottelua. Marraskuussa 2016 hän joutui noin kolmeksi kuukaudeksi sivuun, jolloin Kärpät paikkasi Olaussonin jättämää aukkoa Jan Hruškalla. Runkosarjan lopulla Olausson jäi lopulta kokoonpanon ulkopuolelle koko muun joukkueen ollessa terveenä, eikä hän pelannut enää Kärppien osalta ensimmäiselle kierrokselle päättyneissä pudotuspeleissä.


title: Niklas Olausson

text: Kaudeksi 2017–2018 Olausson palasi vuoden mittaisella sopimuksella Luleå HF:ään. Hänet nimettiin joukkueen kapteeniksi. Olausson oli Luulajan paras pistemies ja syöttäjä tehoilla 7+26=33 ja hän jakoi joukkueen sisäisen tehotilaston voiton Joonas Jalvannin kanssa lukemalla +8.


title: Niklas Olausson

text: Olausson pelasi alle 18-vuotiaiden MM-kilpailuissa vuonna 2004. Ruotsin A-maajoukkueessa hän on pelannut 22 ottelua tehopistein 5+7=12. Olausson teki A-maajoukkuedebyyttinsä 11. marraskuuta 2010 Karjala-turnauksen České Budějovicessa pelatussa avausottelussa Tšekkiä vastaan. Ensimmäisen A-maajoukkuemaalinsa hän teki Euro Hockey Challengessa 11. huhtikuuta 2012 Minskissä Valko-Venäjää vastaan. Olausson putosi vuoden 2012 MM-joukkueesta viimeisten joukossa.


title: Bad Boys (Inner Circlen kappale)

text: Bad Boys on Inner Circlen alun perin vuonna 1987 tekemä kappale, josta tuli menestyssingle vasta myöhemmin vuonna 1993. Se tuli tunnetuksi esimerkiksi, kun sitä käytettiin Lain nimessä -sarjassa, jossa tunnusmusiikkina oli kappaleen normaali versio ja ohjelman lopussa käytettiin instrumentaaliversiota.


title: Bad Boys (Inner Circlen kappale)

text: Laulu julkaistiin alun perin vuonna 1987 "One Way"-albumille, mutta vuonna 1993 se julkaistiin singlenä sen nykyisellä nimellä. Se ylsi kappalelistoilla sijalle 53 Isossa-Britanniassa ja sijalle 8 Yhdysvalloissa, saavuttaen lopulta kultarajan. Bad Boys julkaistiin myös Inner Circlen Sweat (A La La La La Long)-singlen B-puoleisena singlenä.


title: Bad Boys (Inner Circlen kappale)

text: "Bad Boys" valittiin tunnusmusiikiksi "Lain nimessä" -sarjaan, koska sen eräs tuottaja sattui olemaan Inner Circle-fani.


title: Bad Boys (Inner Circlen kappale)

text: 1990-luvulla suosiossa ollutta kappaletta käytettiin myös Will Smithin ja Martin Lawrencen toiminta/komediaelokuvassa Bad Boys sekä sen seuraajaelokuvassa Bad Boys 2 (jotkut kappaleen sanoista laulaa molemmissa elokuvissa Smith ja Lawrence).


title: Bad Boys (Inner Circlen kappale)

text: Kappaleessa viitataan "Sheriff John Browniin", joka oli Bob Marleyn I Shot the Sheriff-laulussa tapettu sheriffi.


title: Bad Boys (Inner Circlen kappale)

text: Kappaleen instrumentaalinen versio soi "In Drag Net"-bonustasossa pelissä .


title: Cercopithecus lomamiensis

text: Cercopithecus lomamiensis on vanhan maailman häntäapinoihin kuuluva kädellislaji, joka löydettiin Kongon demokraattisesta tasavallasta Lomamin jokialueelta. Paikalliset asukkaat käyttävät lajista nimitystä "lesula". Tutkijat löysivät lajin vuonna 2007 ja sen olemassaolo vahvistettiin "Plos One" -nimisessä tieteellisessä julkaisussa vuonna 2012. Laji on toinen vuoden 1984 jälkeen löydetty uusi afrikkalainen apinalaji.


title: Cercopithecus lomamiensis

text: "Cercopithecus lomamiensis" -marakattilaji elää Kongon demokraattisen tasavallan sademetsissä. Vuonna 2007 löytyi kuitenkin vankeudessa elävä yksilö Opalan kylästä. Sittemmin lajia on nähty myös luonnossa. Lajin elinalue sijaitsee Lomami- ja Tshuapa-jokien välissä maan keskiosissa.


title: Cercopithecus lomamiensis

text: "Cercopithecus lomamiensis" on vaarantunut metsästyksen vuoksi. Sen suojeleminen voi olla hankalaa, sillä suppealla alueella elävä laji voi muuttua vaarantuneesta uhanalaiseksi muutamassa vuodessa. Antropologi Kate Detweilerin mukaan oli onni, että apina löydettiin kun se vielä voidaan pelastaa. Lajin suojelemiseksi on ehdotettu perustettavaksi uusi Lomanin kansallispuisto.


title: Öljytuikku

text: Öljytuikku on pieni alkeellinen öljylamppu, joka palaa avoliekillä. Öljytuikut ovat varhaisimpia öljylamppuja eikä niissä ole kuin öljysäiliö ja sydänlanka. Öljysäiliö voi olla myös pelkkä avoin kuppi. Suomessa öljytuikkuja on käytetty erityisesti saunassa ja niitä on kutsuttu nimellä (sauna)tuiju. Tuijuissa on käytetty polttoaineena pääosin hamppuöljyä.


title: Öljytuikku

text: Öljylamppuja on käytetty jo esihistoriallisena aikana. Öljyn koostumus on vaihdellut ja se on saattanut koostua kasviöljystä tai eläinrasvasta. Muinaiset kreikkalaiset ja roomalaiset käyttivät oliiviöljyä, intialaiset rasvaa ja persialaiset maaöljyä. Välimeren maissa oliiviöljylamput pysyivät laajassa käytössä pitkälti 1800-luvulle, maaseudulla ja pienissä kylissä 1900-luvullekin.


title: Donna Vekić

text: Donna Vekić (s. 28. kesäkuuta 1996 Osijek) on kroatialainen tennispelaaja. Hän on voittanut urallaan kaksi WTA-turnausta kaksinpelissä. Parhaimmillaan hän on ollut kaksinpelissä WTA-listan sijalla 29 tammikuussa 2019.


title: Donna Vekić

text: Syyskuussa 2012 Vekić pääsi 16-vuotiaana Taškentissa, uransa ensimmäisessä WTA-turnauksessaan loppuotteluun, jossa hän hävisi Irina-Camelia Begulle. Ensimmäisen WTA-turnausvoittonsa hän saavutti Kuala Lumpurin turnauksessa huhtikuussa 2014 voitettuaan loppuottelussa Dominika Cibulkován.


title: Petri Nieminen

text: Petri Nieminen (s. 26. marraskuuta 1963 Tampere) on entinen suomalainen jalkapalloilija.


title: Petri Nieminen

text: Hän edusti SM-sarjassa Porin Pallo-Tovereita vuosina 1984–1987 ja Rovaniemen Palloseuraa 1988–1989. Veikkausliigassa hän pelasi PPT:ssä ja FC Jazzissa kaudet 1991–1992. Yhteensä Nieminen pelasi urallaan 174 pääsarjaottelua ja teki niissä 21 maalia.


title: Petri Nieminen

text: SM-pronssia Nieminen voitti molempina RoPS:n kausinaan sekä FC Jazzissa vuonna 1992.


title: Petri Nieminen

text: Pelaajauransa jälkeen Nieminen on toiminut juniorivalmennuksen parissa sekä valmentanut muun muassa Pirkkalan Jalkapalloklubia Kolmosessa.


title: Petri Nieminen

text: Petri Niemisen veljet Marko ja Rami Nieminen ovat myös entisiä jalkapalloilijoita. Veljekset ovat pelanneet Suomessa yhteensä 768 pääsarjaottelua.


title: Petri Nieminen (täsmennyssivu)

text: Petri Nieminen voi viitata seuraaviin henkilöihin:


title: Etelänsirkkahaukka

text: Etelänsirkkahaukka ("Ictinia plumbea") on pieni sirkkahaukkojen sukuun kuuluva haukkalaji, joka syö pääasiassa hyönteisiä. Se elää Etelä- ja Väli-Amerikassa. Laji muistuttaa paljon samaan sukuun kuuluvaa sirkkahaukkaa.


title: Etelänsirkkahaukka

text: Aikuisen etelänsirkkahaukan pituus on 34–37 senttimetriä, siipien kärkiväli 84–94 senttimetriä ja pyrstön pituus noin 14 senttimetriä. Se painaa keskimäärin 279 grammaa, ja naaras on hieman koirasta isompi. Haukka on pääväriltään tummanharmaa, mutta pyrstö on musta ja jalat ovat oranssit. Silmät ovat verenpunaiset. Mustat ja valkoraidalliset siivet ovat pitkät ja ulottuvat pyrstöön asti. Pää on leveä ja pyöreä. Laji muistuttaa samaan sukuun kuuluvaa sirkkahaukkaa ("Ictinia mississippiensis").


title: Etelänsirkkahaukka

text: Etelänsirkkahaukka elää ympäri vuoden Etelä-Amerikassa Argentiinassa, Boliviassa, Brasiliassa, Ecuadorissa, Ranskan Guayanassa, Guyanassa, Kolumbiassa, Paraguayssa, Perussa, Surinamessa, Trinidad ja Tobagossa ja Venezuelassa. Kesällä lajia tavataan myös Väli-Amerikassa Belizessä, Costa Ricassa, El Salvadorissa, Guatemalassa, Hondurasissa, Meksikossa, Nicaraguassa ja Panamassa. Yhteensä lajin elinalue on noin 13 100 000 neliökilometrin laajuinen. Etelänsirkkahaukka viihtyy kosteilla alangoilla, savanneilla, metsien reunoilla ja avoimilla laitumilla. Sitä ei tavata lainkaan tiheistä metsistä eikä 1 500 metriä korkeammalta.


title: Etelänsirkkahaukka

text: Etelänsirkkahaukan ruokavaliosta yli 90 prosenttia koostuu erilaista hyönteisistä (termiitit, sudenkorennot, kovakuoriaiset, kaskaat ja muurahaiset), joita se nappaa usein suoraan lennosta. Se syö myös lepakoita, lintuja, liskoja ja käärmeitä.


title: Etelänsirkkahaukka

text: Etelänsirkkahaukan pesä on pienehkö, oksista rakennettu kuppi korkean ja paljaan puun latvassa. Pesä on vuorattu lehdillä. Samaa pesää voidaan käyttää useana vuonna. Pesintä alkaa maaliskuussa. Naaras munii useimmiten yhden, joskus kaksi sinertävänvalkoista munaa, joissa on usein rusehtavia läikkiä. Munien keskimääräinen koko on 41×35 millimetriä. Kummatkin vanhemmat osallistuvat poikasten hoitoon. Kuoriutuneet poikaset ovat kokonaan valkoisia, lukuun ottamatta mustia silmiä. Poikaset ovat untuvikkoja yli kuukauden ikäisiksi asti. Vain noin kolmannes selviää aikuiseksi asti. Laji on todennäköisesti yksiavioinen.


title: Etelänsirkkahaukka

text: Etelänsirkkahaukka on yleensä hiljainen, mutta eniten se ääntelee pesimäkaudella. Lajin kutsu on kimeä ”phee-phew”. Soidinääntä kuvaillaan usein hiljaiseksi laskevaksi sarjaksi.


title: Kuningas lähtee Ranskaan (elokuva)

text: Kuningas lähtee Ranskaan on Anssi Mänttärin ohjaama elokuva vuodelta 1986. Se perustuu Paavo Haavikon näytelmään "Kuningas lähtee Ranskaan" (1974) ja siitä tehtyyn kuunnelmaan, joka on esitetty Yleisradiossa 18.5.1975.


title: Kuningas lähtee Ranskaan (elokuva)

text: Elokuva Haavikon näytelmästä oli Mänttärin pitkäaikainen haave, joka toteutui monien vaiheiden jälkeen vihdoin 1986. Se on tutkielma vallasta ja vallankäytöstä, Mänttärin mukaan: "Se miten valta kietoutuu eri rooleihin, miten se muovaa ihmistä, vallan salakavala ote ihmisiin - nämä teemat ovat yleispäteviä."


title: Kuningas lähtee Ranskaan (elokuva)

text: Aikalaisarvioissa elokuvaa sanotaan kauniiksi, ja mustavalkoisuutta pidetään puhuvana. Kriitikoiden näkemykset ovat kuitenkin varovaisia sisällön ja näyttelijätyön suhteen: Haavikon ajatukset eivät pääse esiin, vaan "ovat jääneet hänen yksityisomaisuudekseen, ne eivät koskaan tavoita sitä ironian pintaa johon niiden on tarkoitus katsojan iloksi - - pulpahdella. - - historiaan pakeneminen ja illuusioitten riisuminen jää katteettomaksi. - - ironia jää liian hienoksi. Sen vaistoaa muttei näe" ja "Henkilöt - - pyrkivät käymään vaarallisen mekaanisiksi ja puhekuoron omaisiksi".


title: Ruskoperälepinkäinen

text: Ruskoperälepinkäinen ("Lanius schach") on lepinkäisiin kuuluva varpuslintu.


title: Ruskoperälepinkäinen

text: Ruskoperälepinkäinen on 21,5-24 senttimetriä pitkä. Sen päälaki ja etuselkä ovat vaaleanharmaat, takaselkä, hartiat ja alapuoli ovat ruosteenkellertävät. Päässä linnulla on musta naamari.


title: Ruskoperälepinkäinen

text: Ruskoperälepinkäisiä pesii Aasiassa. Harhailijoita on tavattu Euroopassakin.


title: Vornan taistelu

text: Vornan taistelu käytiin Suomen sodan aikana 8.–9. lokakuuta 1808 Vornan sillan luona Lieksan Kelvässä. Taistelussa Pielisjärven nimismiehen Isak Steniuksen ja talonpoika Olli Tiaisen johtamat 100 miehen vahvuiset talonpoikaisjoukot voittivat viisi kertaa suuremman venäläisjoukon. Talonpojat polttivat ennen taistelua Vornan salmen yli johtaneen puusillan ja olivat sitten asemissa salmen rannalla pyrkien estämään Vornantietä pitkin etenevien venäläisten pääsyn Pielisjärvelle.


title: Vornan taistelu

text: Taistelupaikalle pystytettiin muistomerkki 1928.


title: Jauhiaisen salmen taistelu

text: Jauhiaisen salmen taistelu käytiin Suomen sodan aikana 10. lokakuuta 1808 Jauhiaisen salmen luona Lieksan Vuonislahdessa. Taistelussa olivat vastakkain Pielisjärven nimismiehen Isak Steniuksen ja talonpoika Olli Tiaisen johtamat noin 400 miehen vahvuiset talonpoikaisjoukot ja majuri Bobarinin johtama venäläisten kärkijoukko joka oli lähtenyt muutama päivä aiemmin käydyn Vornan taistelun jälkeen etenemään kohti pohjoista venäläisten pääjoukon jäädessä Kelvälle.


title: Jauhiaisen salmen taistelu

text: Jauhiasen salmen pohjoisrannalla olleet talonpojat onnistuivat hämäämään venäläisiä luulemaan heitä vakinaisen väen sotilaiksi. Talonpojat liikkuivat suljetuissa osastoissa ja ampuivat yhteislaukauksia. He olivat kiinnittäneet myös tuohinauhoja korkeisiin kirkkohattuihinsa ja käyttivät tuohisia rintahihnoja jolloin kaukaa salmen takaa tähystävät venäläiset luulivat heitä oikeiksi sotilaiksi. Talonpojilla oli myös puusta tehtyjä valetykkejä salmen rannalla.


title: Jauhiaisen salmen taistelu

text: Bobarin piti vastassa olevaa joukkoa liian suurena ja vetäytyi takaisin Kelvälle. Tiainen ja Stenius yrittivät partioiden avulla sulkea Kelvällä olleiden eversti Gerngrossin johtaman venäläisten pääjoukon paluutien mutta tämä ei onnistunut kun nämä lähtivät nopeasti vetäytymään kohti Joensuuta.


title: Jauhiaisen salmen taistelu

text: Vuonislahden Kukkumäelle pystytettiin taistelun muistomerkki vuonna 1930. Lieksan Harrastajateatteri esitti kesällä 2008 Vuonislahdessa kirjailija Heikki Turusen käsikirjoittamaa näytelmää "Olli Tiainen – Suomen sodan sankari" jossa kuvattiin taistelun tapahtumia.


title: HMAS Canberra (FFG 02)

text: HMAS Canberra (viirinumero FFG 02) oli Australian laivaston vuonna 1981 palvelukseenotettu Adelaide-luokan ohjusfregatti.


title: HMAS Canberra (FFG 02)

text: Alus tilattiin Todd Pacific Shipyardsilta Seattlesta Washingtonista ja sen köli laskettiin 1. maaliskuuta 1978. Alus laskettiin vesille 1. joulukuuta 1978 ja se valmistui 21. maaliskuuta 1981.


title: HMAS Canberra (FFG 02)

text: Alus poistettiin palveluksesta ja se upotettiin sukelluskohteeksi vuonna 2009.


title: HMAS Sydney (FFG 03)

text: HMAS Sydney (viirinumero FFG 03) on Australian laivaston vuonna 1983 palvelukseenotettu Adelaide-luokan ohjusfregatti.


title: HMAS Sydney (FFG 03)

text: Alus tilattiin Todd Pacific Shipyardsilta Seattlesta Washingtonista ja sen köli laskettiin 16. tammikuuta 1980. Alus laskettiin vesille 26. syyskuuta 1980 ja se valmistui 29. tammikuuta 1983.


title: HMAS Sydney (FFG 03)

text: Alus poistettiin palveluksesta 7. marraskuuta 2015, minkä jälkeen se on ollut Sydneyn satamassa koululaivana.


title: HMAS Darwin

text: HMAS Darwin (viirinumero FFG 04) on Australian laivaston vuonna 1984 palvelukseenotettu Adelaide-luokan ohjusfregatti.


title: HMAS Darwin

text: Alus tilattiin Todd Pacific Shipyardsilta Seattlesta Washingtonista ja sen köli laskettiin 3. heinäkuuta 1981. Alus laskettiin vesille 26. maaliskuuta 1982 ja se valmistui 21. heinäkuuta 1984.


title: HMAS Darwin

text: Alus osallistui Persianlahden sotaan 1990-1991 ja se oli Persianlahdella myös 1992, 2002 ja 2004. Alus osallistui Itä-Timorin alueen valvontaan 1999 ja Solomonsaarten pelastustoimiin 2001.


title: Kukkurukuu (kappale)

text: Kukkurukuu on Mariska & Pahat Sudet-yhtyeen syyskuussa 2012 julkaistun "Kukkurukuu"-albumin kappale ja sen toinen single. 24. elokuuta 2012 julkaistun singlen on tuottanut Jukka Immonen. Sen ovat säveltäneet Mariska, Jaakko Jakku, Klaus Suominen ja Luis Herrero, ja sen on sanoittanut Mariska.


title: Kukkurukuu (kappale)

text: "Kukkurukuu" kohosi Suomen radioiden soitetuimmaksi kappaleeksi 2012 viikolla 39.


title: Kukkurukuu (kappale)

text: Kappale on saanut nimensä meksikolaisen klassikon ”Cucurrucucú paloman” mukaan, joka tunnetaan muun muassa Perez Pradon esittämänä elokuvassa "Puhu hänelle". Pradon kuolinpäivä (14. syyskuuta) on sama kuin "Kukkurukuu"-albumin ilmestymispäivä.


title: Ruosteniskakehrääjä

text: Ruosteniskakehrääjä ("Caprimulgus ruficollis") on kehrääjälintulaji.


title: Ruosteniskakehrääjä

text: Ruosteniskakehrääjä on 30-34 senttimetriä pitkä ja sen siipien kärkiväli on 60-65 senttimetriä. Se muistuttaa väritykseltään kehrääjää, mutta kaula, kurkku sekä rinnan yläosa ovat ruosteenväriset. Lisäksi niskassa on ruosteenpunaista väriä.


title: Ruosteniskakehrääjä

text: Ruosteniskakehrääjiä pesii Lounais-Euroopassa ja Luoteis-Afrikassa. Talvehtimisalueet sijaitsevat Länsi-Afrikassa. Linnut saapuvat pesimisalueilleen huhtikuussa ja lähtevät talvehtimaan pääosin lokakuun puoliväliin mennessä.


title: Ruosteniskakehrääjä

text: Ruosteniskakehrääjät pesivät metsiköiden ja pensaikoiden sävyttämillä hiekkaisilla nummialueilla sekä pinjametsiköiden reunoilla.


title: Nokia 8210

text: Nokia 8210 on Nokia Mobile Phones Oy:n vuonna 1999 julkaisema puhelinmalli. 8210-malli oli julkaisuhetkenään poikkeuksellisen pienikokoinen ja kevyt matkapuhelin. Se painoi 79 grammaa ja puhelimen mitat olivat 101,5 x 44,5 x 17,4 mm.


title: Nokia 8210

text: Nokia 8210 -malliin mahdollista vaihtaa värikuoria. Mukana puhelimessa tuli neljä peliä (mm. alkuperäinen Snake).


title: Nokia 8210

text: Nokian tuolloisen johtajan Eero Miettisen mukaan 8210-mallin tavoitteena oli herättää kiinnostusta muotitietoisissa ja trendiherkissä ostajissa. Frank Nuovon johdolla muotoiltu Nokia 8210 esiteltiinkin elektroniikkatapahtuman sijasta poikkeuksellisesti Kenzon muotinäytöksen yhteydessä Pariisissa. Lanseerauksen aikoihin Nokian verkkosivuilta saattoi lukea Nuovon ajatuksia muodin kehityksestä, ja linkkien kautta lukija voi edetä erilaisille elämäntapasivustoille ja muotitalojen esittelyihin.


title: HMAS Melbourne (FFG 05)

text: HMAS Melbourne (viirinumero FFG 05) on Australian laivaston vuonna 1992 palvelukseenotettu Adelaide-luokan ohjusfregatti.


title: HMAS Melbourne (FFG 05)

text: Alus tilattiin Australian Marine Engineering Consilatedilta ja sen köli laskettiin 12. heinäkuuta 1985. Alus laskettiin vesille 5. toukokuuta 1989 ja se valmistui 5. syyskuuta 1992.


title: HMAS Melbourne (FFG 05)

text: Alus oli Persianlahdella vuonna 2002 osana monikansallista laivasto-osastoa valvomassa YK:n asettamien Irakin vastaisten pakotteiden toteuttamista. Alus oli uudelleen Lähi-Idässä vuosina 2010, 2013 ja 2015 osana yhdistettyä laivasto-osastoa turvaamassa alueen merenkulkua ja alueen vakautta.


title: HMAS Newcastle

text: HMAS Newcastle (viirinumero FFG 06) on Australian laivaston vuonna 1993 palvelukseenotettu Adelaide-luokan ohjusfregatti.


title: HMAS Newcastle

text: Alus tilattiin Australian Marine Engineering Consilatedilta ja sen köli laskettiin 21. heinäkuuta 1989. Alus laskettiin vesille 21. helmikuuta 1992 ja se valmistui 11. joulukuuta 1993.


title: HMAS Newcastle

text: Alus on modernisoitu (), jolloin sille asennettiin uusi edistyksellinen taistelunjohtojärjestelmä. Sen mukaisesti alukselle asennettiin uutta valvontaelektroniikkaa ja asejärjestelmiä. ADACS ja päivitetty ilmavalvontatutka sekä VLS-järjestelmän asentaminen paransi aluksen taistelukykyä.


title: HMAS Newcastle

text: Alus osallistui rauhanturvaoperaatioihin Itä-Timorin alueella, Solomoninsaarilla ja Persianlahdella operaatio Catalystiin.


title: Thomas Nykopp

text: Thomas Nykopp (s. 6. maaliskuuta 1993 Helsinki) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan keskushyökkääjä, mutta osaa pelata myös laidassa.


title: Thomas Nykopp

text: Nykopp on Karhu-Kissojen kasvatti. Hän siirtyi sittemmin Jokereihin ja jakoi tehoilla 25+27=52 koko C-nuorten SM-sarjan pistepörssin voiton joukkuetoverinsa Niko Väätäisen kanssa. Nykopp voitti kauden päätteeksi C-nuorten Suomenmestaruuden.


title: Thomas Nykopp

text: Kaudeksi 2010–2011 Nykopp siirtyi Pohjois-Amerikkaan ja MWEHL-joukkue Ohio Blue Jacketsiin. Kesällä 2011 Tri-City Storm varasi hänet koko USHL:n varaustilaisuuden toisena pelaajana Brian Christien jälkeen. Nykopp siirtyi joukkueeseen kaudeksi 2011–2012, jonka jälkeen hän palasi seuraavaksi kaudeksi 2012–2013 Suomeen ja siirtyi Helsingin IFK:n A-nuoriin. 1. syyskuuta 2012 Jokereita vastaan pelatun European Trophy -ottelun jälkeisten pelikieltojen takia Nykopp nostettiin kuitenkin HIFK:n SM-liigajoukkueeseen. Hän teki liigadebyyttinsä kauden toisessa ottelussa 14. syyskuuta 2012 vieraissa Espoo Bluesia vastaan ja sai siinä jääaikaa 4.43 minuuttia. Nykoppin kausi eteni lopulta suurimmaksi osaksi SM-liigassa, jossa tulokaskausi toi 34 runkosarja- ja kahdessa playoff-ottelussa neljä syöttöpistettä. Hän pelasi kauden aikana myös yhden Mestis-ottelun lainalla HC Keski-Uudenmaan paidassa.


title: Thomas Nykopp

text: Toukokuussa 2013 Nykoppilla uutisoitiin olevan kauden 2013–2014 kattava sopimus HIFK:n kanssa. Hän teki liigauransa avausmaalin kauden avausottelussa 13. syyskuuta 2013 Espoo Bluesia vastaan. Nykopp kärsi syyskaudella loukkaantumisista, mutta onnistui murtautumaan HIFK:n vakiokokoonpanoon ja teki 42 runkosarja- ja kahdessa playoff-ottelussa tehot 5+2=7. Kaudella 2015–2016 hän pelasi loukkaantumisen vuoksi runkosarjassa vain 27 ottelua. Nykopp voitti kauden päätteeksi SM-hopeaa. Kausi 2016–2017 hänellä päättyi loukkaantumisen vuoksi runkosarjaan. Toukokuussa 2017 Nykopp teki HIFK:n kanssa vuoden mittaisen jatkosopimuksen. Saman vuoden joulukuussa sitä jatkettiin kahdella vuodella kevääseen 2020 saakka. Nykopp teki kaudella 2017–2018 SM-liigan yhden kauden piste-ennätyksensä tehoilla 9+12=21. Pudotuspeleissä hän pelasi loukkaantumisen vuoksi vain yhden ottelun. Nykopp voitti kauden päätteeksi SM-pronssia.


title: Thomas Nykopp

text: Nykopp pelasi alle 20-vuotiaiden MM-kilpailuissa vuonna 2013. Yhteensä hän on pelannut 12 nuorten maaottelua.


title: Thomas Nykopp

text: Nykopp on toisen polven liigapelaaja, sillä hänen isänsä Timo pelasi omalla urallaan neljä SM-liigakautta.


title: Markku Koivusalo

text: Markku Johannes Koivusalo (s. 30. toukokuuta 1969 Helsinki) on suomalainen valtio-opin tutkija ja yleisen valtio-opin dosentti Helsingin yliopistossa.


title: Markku Koivusalo

text: Hän on esitelmöinyt ja kirjoittanut tieteestä, taiteesta, politiikasta, filosofiasta, taloudesta ja historiasta. Koivusalon varsinaisena erikoisalana on poliittinen teoria ja filosofia ja hän on väitellyt Michel Foucault’n ajattelujärjestelmästä. Varsinkin mannermaisen filosofian ja yhteiskuntateorian asiantuntijana Koivusalo on myös luennoinut pitkään Hannah Arendtin, Carl Schmittin, Max Weberin ja Giorgio Agambenin ajattelusta.


title: Markku Koivusalo

text: Koivusalo on toiminut Suomen tutkijaliiton puheenjohtajana (2005-2015) ja vuodesta 1998 Tiede & edistys -lehden toimitusneuvostossa.


title: Markku Koivusalo

text: Markku Koivusalo on Martti Koivusalon poika ja hänellä on kaksi lasta muotoilija Annaleena Hakatien kanssa.


title: Vaahterayökkönen

text: Vaahterayökkönen ("Acronicta aceris") on melko kookas, iltayökkösiin kuuluva yöperhoslaji.


title: Vaahterayökkönen

text: Verraten kookas vaaleanharmaa yökkönen, jota voi olla vaikea erottaa muista suvun lajeista. Etusiivet ovat vaaleanharmaat ja kauttaaltaan hienokuvioiset. Kuviointi on kuitenkin tasaista ilman voimakkaita kontrasteja. Siiven tyvessä on ohut, tumma tyvijuomu, minkä lisäksi rengas- ja munuaistäplä ovat verraten etäällä toisistaan. Takasiivet ovat valkoiset, mutta naaraalla on siipisuonten kohdalla selvästi mustaa väriä. Siipiväli 40–46 mm.


title: Vaahterayökkönen

text: Toukka on erittäin helposti tunnistettava. Se on täysikasvuisena kauttaaltaan keltaisten, paikoitellen punaisten karvatupsujen peittämä. Lisäksi selkäpuolella on rivi mustareunuksisia valkeita täpliä. Nuori toukka muistuttaa linnun ulostetta.


title: Vaahterayökkönen

text: Vaahterayökköstä tavataan lähes koko Euroopassa pohjoisimpia osia lukuun ottamatta. Lisäksi se elää Pohjois-Afrikassa ja idässä Keski-Aasiaan saakka. Etelä- ja Keski-Euroopassa se on sukunsa yleisimpiä lajeja. Sen sijaan Suomessa laji oli aikaisemmin lounainen harvinaisuus, kunnes 1970-luvulla se katosi ilmeisesti kokonaan. Sittemmin vaahterayökkönen on kuitenkin palannut lajistoon ja nykyisin havaintoja on Ahvenanmaalta sekä harvakseltaan rannikkoa pitkin Etelä-Pohjanmaalta itärajalle. Havainnot kuitenkin painottuvat selvästi etelärannikolle. Paikoitellen esimerkiksi Helsingin seudulla se on jopa yleinen.


title: Vaahterayökkönen

text: Perhoset lentävät yhtenä sukupolvena kesäkuun alkupuolelta heinäkuun lopulle.


title: Vaahterayökkönen

text: Vaahterayökkönen elää harvakasvuisissa, lämpimissä lehtometsissä, puistoissa ja puutarhoissa. Perhoset lentävät yöllä ja tulevat kyllä syötille, mutta vain harvoin valolle. Kotelo talvehtii kotelokopan sisällä kuorenraossa tai maassa lehtien alla.


title: Vaahterayökkönen

text: Suomen lajiston uhanalaisarvioinnissa 2010 vaahterayökkönen on luokiteltu silmälläpidettäväksi (NT).


title: Vaahterayökkönen

text: Toukka elää pääasiassa vaahteroilla ("Acer") ja hevoskastanjalla ("Aesculus hippocastanum"), mutta myös muutamilla muilla lehtipuilla.


title: Pöytätennis kesäolympialaisissa 1988 – miesten nelinpeli

text: Pöytätenniksen miesten nelinpeli Soulin kesäolympialaisissa 1988 alkoi 23. syyskuuta ja finaali pelattiin 30. syyskuuta 1988. Osallistujia oli 23 maasta yhteensä 64 urheilijaa.


text: Sijoista 5-8 käytiin sijoitusottelut.


title: Nuoliyökkönen

text: Nuoliyökkönen ("Acronicta psi") on iltayökkösiin kuuluva, varsin yleinen yöperhoslaji. Se on keskikokoinen yökkönen, ja se on väritykseltään melko tasaisen vaaleanharmaa. Laji elää lähes koko Euroopassa ja Pohjois-Afrikassa, ja se viihtyy valoisissa lehtimetsissä, puistoissa ja puutarhoissa. Toukka elää monilla lehtipuilla ja pensailla.


title: Nuoliyökkönen

text: Nuoliyökkönen on keskikokoinen, tasaisen vaaleanharmaa yökkönen, jonka siivissä ei erotu kovin selvää kuviointia. Etusiivissä on kuitenkin selvästi erottuva musta tyvijuomu ja siiven ulkoreunasta sisäänpäin suuntautuu musta, nuolen kärkeä tai kreikkalaisen aakkoston Ψ-kirjainta muistuttava kuvio. Sisempi poikkiviiru on kaksinkertainen, ja siiven etureunassa viirun kohdalla on kaksi yhtä tummaa täplää. Viiru häipyy siiven takareunaa kohti. Ulompi poikkiviiru on ohut ja musta. Rengas- ja munuaistäplä ovat lähellä toisiaan, ja niitä yhdistää musta x-kirjaimen muotoinen kuvio. Takasiivet ovat koiraalla valkoiset, ulospäin tummuvat ja naaraalla harmaat, suunnilleen etusiipien väriset. Siipiväli on 36–43 mm.


title: Nuoliyökkönen

text: Samannäköinen laji on erityisesti vasamayökkönen ("Acronicta tridens"), mutta myös keihoyökkönen ("Acronicta cuspis"). Varma lajinmääritys saattaa vaatia genitaalien tutkimista.


title: Nuoliyökkönen

text: Täysikasvuinen toukka on harvakseltaan pitkäkarvainen, sivuilta musta ja sen kyljillä on punaiset täplät. Sivuilla on myös leveät valkoiset pitkittäisraidat ja selkäpuolella leveä keltainen raita. Selässä pään lähellä on pitkä, musta, sarvimainen kyhmy.


title: Nuoliyökkönen

text: Lajia tavataan lähes koko Euroopassa sekä Pohjois-Afrikassa. Idässä levinneisyysalue ulottuu Itä-Siperiaan. Etelä- ja Keski-Suomessa laji on erittäin yleinen, joskin se harvinaistuu pohjoista kohti. Havaintojen pohjoisraja kulkee suunnilleen Kemi–Kajaani-linjalla. Perhoset lentävät yleensä yhtenä sukupolvena kesäkuun alusta elokuun alkupuolelle. Toinen sukupolvi on harvinainen.


title: Nuoliyökkönen

text: Nuoliyökkönen viihtyy valoisissa lehtimetsissä, metsänlaitamilla, pensaikoissa, puistoissa ja puutarhoissa. Lajia tavataan yleensä yksitellen, mutta joskus se voi olla jopa runsas. Perhoset lentävät öisin ja tulevat hyvin sekä valolle että syötille. Kotelo talvehtii kotelokopassa kuoren raossa.


title: Nuoliyökkönen

text: Toukka on polyfagi, joka elää monilla erilaisilla lehtipuilla ja pensailla.


title: Silmäiltayökkönen

text: Silmäiltayökkönen ("Acronicta auricoma") on varsin yleinen alku- ja keskikesän yöperhoslaji.


title: Silmäiltayökkönen

text: Tumman harmaankirjava yökkönen, jonka siipiväli on 33–38 mm. Etusiipi on pohjaväriltään harmaa tai sinertävän harmaa. Siiven tyvessä on selkeä, musta tyvijuomu. Samoin siiven kärkiosan takanurkassa erottuu musta pitkittäisviiru. Ulompi poikkiviiru on musta, vaaleatäytteinen ja tummanharmaalla varjostunut. Rengastäplä on pieni, keskiosastaan tumma ja verrattain kaukana munuaistäplästä. Siipiripset ovat harmaa-valkoiset. Takasiivet ovat tummat, harmaanruskeat.


title: Silmäiltayökkönen

text: Samannäköinen laji on erityisesti suoiltayökkönen ("Acronicta menyanthidis").


title: Silmäiltayökkönen

text: Täysikasvuinen toukka on musta ja sen selkäpuolella on kaksi riviä oransseja nystyjä, joista kustakin lähtee oranssinruskeiden karvojen tupsu. Toukan sivuilla karvat ovat mustia.


title: Silmäiltayökkönen

text: Silmäiltayökköstä tavataan Euroopasta Itä-Siperiaan. Suomessa sitä tavataan koko maassa. Perhoset ovat lennossa toukokuun keskivaiheilta heinäkuulle.


title: Silmäiltayökkönen

text: Perhosta tavataan varsin monenlaisissa lehtipuita ja pensaita kasvavissa ympäristöissä, ei kuitenkaan tunturipaljakalla. Perhoset lentävät yöllä ja tulevat hyvin syötille, huonommin valolle. Kotelo talvehtii kotelokopan sisällä maassa.


title: Silmäiltayökkönen

text: Toukka on erilaisilla lehtipuilla, pensailla ja varvuilla elävä polyfagi.


title: HMS Chaplet

text: HMS Chaplet (viirinumero ?) oli Britannian Kuninkaallisen laivaston Ch-luokan hävittäjä.


title: HMS Chaplet

text: Alus tilattiin John I. Thornycroft and Companyltä Woolstonista. Sen köli laskettiin 29. huhtikuuta 1943 ja alus laskettiin vesille 18. heinäkuuta 1944. Alus valmistui 24. elokuuta 1945.


title: HMS Chaplet

text: Alus myytiin romutettavaksi 6. marraskuuta 1965.


title: Rantaheinäyökkönen

text: Rantaheinäyökkönen ("Simyra albovenosa") on merenrantojen ruovikoissa elävä kesän yöperhonen.


title: Rantaheinäyökkönen

text: Ulkonäöltään vaihteleva perhonen. Etusiivet ovat useimmiten vaalean kellanruskeat, hieman mustakehnäiset, mutta tummuus vaihtelee suuresti ja joissakin populaatioissa musta väri voi olla jopa hallitseva. Siipisuonet erottuvat aina terävästi vaaleina viiruina. Yökköstäplät puuttuvat, mutta siiven tyvessä on aina vaihtelevan pituinen, musta tyvijuomu. Takasiivet ovat valkoiset, ulkoreunoistaan usein hieman tummemmat. Siipiväli 28–40 mm.


title: Rantaheinäyökkönen

text: Ulkonäöltään samankaltaisia lajeja ovat etenkin olkiyökköset (suku "Mythimna").


title: Rantaheinäyökkönen

text: Rantaheinäyökkösen levinneisyys ulottuu Välimereltä ja Länsi-Euroopasta Keski-Aasiaan. Suomessa lajia tavataan Ahvenanmaalla, saaristossa sekä meren rannikkoa pitkin ainakin Oulun korkeudelle saakka. Lisäksi on muutamia havaintoja sisämaan vesistöalueilta. Perhoset lentävät kahtena sukupolvena toukokuun loppupuolelta heinäkuun alkuun ja heinäkuun loppupuolelta elokuulle.


title: Rantaheinäyökkönen

text: Rantaheinäyökkönen on elää usein runsaslukuisena merenrantojen ruovikoissa. Perhoset aloittavat lennon illan alkaessa hämärtymään ja tulevat valolle, eivät syötille. Toukat koteloituvat heinien lehdistä kehrätyn kotelokopan sisään. Kotelo talvehtii.


title: Rantaheinäyökkönen

text: Suomessa lajia on tutkittu sillä esiintyvän melanismin vuoksi. Väritykseltään poikkeuksellisen tummia yksilöitä tavataan pääasiassa Suomenlahden saaristossa, missä jopa 80 % perhosista on tummaa muotoa.


title: Rantaheinäyökkönen

text: Toukka syö erilaisia rantakasveja, erityisesti ruokohelpeä ("Phalaris arundinacea") ja järviruokoa ("Phragmites australis").


title: Xavier-Marie Baronnet

text: Xavier-Marie Baronnet (5. huhtikuuta 1927 – 8. syyskuuta 2012) oli Ranskasta kotoisin ollut, Seychelleillä toiminut roomalaiskatolinen piispa. Hänet vihittiin jesuiittojen papiksi 7. syyskuuta 1960 ja nimitettiin Port Victoria o Seychellesin hiippakunnan johtoon 3. maaliskuuta 1995. Piispaksi vihkiminen seurasi 25. kesäkuuta. Pääkonsekraattorina toimi Gilbert Guillaume Marie-Jean Aubry, jota avustivat Maurice Piat ja Jean-Samuel Raobelina.


title: Xavier-Marie Baronnet

text: Baronnet jäi eläkkeelle 1. kesäkuuta 2002. Hänestä tehtiin 18. helmikuuta 1998 Kunnialegioonan "Chevalier" ja 13. heinäkuuta 2012 "Officier".


title: Teppo Välimäki (toimittaja)

text: Teppo Välimäki (s. 29. marraskuuta 1961 Pirkkala) on suomalainen toimittaja ja jalkapallovalmentaja. Hän on työskennellyt muun muassa Yleisradiossa, josta Välimäki tunnetaan parhaiten entisenä Poliisi-TV:n juontajana.


title: Teppo Välimäki (toimittaja)

text: Nykyään Välimäki toimii taksiyrittäjänä Valkeakoskella. Välimäki on toiminut opetustehtävissä eri media-alan oppilaitoksissa, FC Hakan B-junioreiden valmentaja, ja jalkapallovalmentajana Sammon urheilulukiossa Tampereella.


title: Teppo Välimäki (toimittaja)

text: Jalkapallossa Välimäki on yli 20 vuoden ajan valmentanut useita Kakkosen, Kolmosen ja Naisten Liigan joukkueita. Lisäksi hän on työskennellyt juniorivalmennuksen parissa, muun muassa Tampereen Ilveksen A- ja B-junioreissa. Kakkosessa Välimäki on valmentanut Musan Salamaa ja BK-46:a. Naisten Liigassa hän on toiminut Ilveksen sekä FC Kontun valmentajana. Vuonna 2012 Välimäki oli sarjasta kesken kauden suljetun Warkaus JK:n kakkosvalmentaja. Vuonna 2013 Välimäki toimi FC Hakan B-junioreiden valmentajana.


title: Pekka Hyvärinen (tuottaja)

text: Pekka Olavi Hyvärinen (s. 20. elokuuta 1953 Kuopio) on suomalainen taidenäyttelyiden järjestäjä, taidetapahtumien tuottaja ja taiteen tutkija, joka tunnetaan Helsingin Taidetalon ja Punkaharjun Retretin perustajana.


title: Pekka Hyvärinen (tuottaja)

text: Hyvärinen kiinnostui kuvataiteesta kehystäjäisänsä ja galleristiäitinsä vaikutuksesta. Vuosien 1978–1982 kesinä Hyvärinen järjesti ensimmäiset taidenäytteynsä Punkaharjun keskustassa sijaitsevalla Punkasalmen koululla. Keväällä 1981 hän järjesti valtavan suosion saaneen Pekka Halosen töitä esittelevän näyttelyn Helsingin Viiskulmaan perustamassaan Helsingin Taidetalossa.


title: Pekka Hyvärinen (tuottaja)

text: Retretti Oy:n hän perusti 1984 ja kasvatti Punkaharjun Retretistä Pohjoismaiden suurimman taidekeskuksen, joka käsittää noin 9000 neliömetriä valtaosin maan alle louhituissa luolastoissa. Retretti ajautui konkurssiin 1987, ja Hyvärinen vetäytyi vuosiksi julkisuudesta.


title: Pekka Hyvärinen (tuottaja)

text: Pekka Hyvärinen on uransa aikana koonnut toistasataa kuvataidenäyttelyä, muun muassa Albert Edelfeltin näyttelyt 1979 ja 1983, Vilho Lammen ja Helene Schjerfbeckin näyttelyn 1980, Eero Nelimarkan satavuotisnäyttelyn 1990, Reidar Särestöniemen muistonäyttelyn 1993. Hän on lisäksi tuottanut yli 300 konserttia ja muuta esittävän taiteen tapahtumaa eri puolilla Suomea. Hän on toiminut muun muassa Taidekeskus Salmelan perustamistyöryhmässä, savonlinnalaisen Taidekeskus Pyrrin taiteellisena johtajana 1990–1995 sekä Ikaalisten ja Kymijoen taidekeskusten näyttelysuunnittelijana.


title: Johanna Hyöty

text: Johanna Hyöty (s. 15. helmikuuta 1992) on suomalainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 893 lokakuussa 2012 ja nelinpelissä sijalle 763 lokakuussa 2012. Hän on edustanut Suomea Fed Cupissa vuonna 2012.


title: Johanna Hyöty

text: Vuonna 2012 Hyöty ja Ella Leivo pääsivät nelinpelissä ensimmäistä kertaa urallaan ITF-turnauksen loppuotteluun Tlemcenissä, Algeriassa. He hävisivät loppuottelun kolmannessa erässä ottelu tie breakilla luvuin 10–12 Aleksandra Romanovia ja Alina Wesseliä vastaan.


title: Ella Leivo

text: Ella Leivo (s. 26. heinäkuuta 1994 Tampere) on suomalainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 1044 heinäkuussa 2014 ja nelinpelissä sijalle 788 marraskuussa 2013. Hän on edustanut Suomea Fed Cupissa vuodesta 2012 lähtien.


title: Ella Leivo

text: Vuonna 2012 Leivo ja Johanna Hyöty pääsivät nelinpelissä ensimmäistä kertaa urallaan ITF-turnauksen loppuotteluun Tlemcenissä, Algeriassa. He hävisivät loppuottelun kolmannessa erässä ottelu-tiebreakilla luvuin 10–12 Aleksandra Romanovaa ja Alina Wesseliä vastaan.


title: Ella Leivo

text: Leivo on voittanut urallaan viisi Suomen mestaruutta kaksinpelissä. Vuosina 2011 ja 2013 sisäkentillä ja vuosina 2009, 2011 ja 2015 ulkokentillä.


title: Kesken

text: Kesken (oikealta nimeltään Mikko Kuuluvainen, s.1983) on suomalainen hiphop-artisti, joka on tullut tunnetuksi espoolaisesta rap-yhtyeestä nimeltä Saurus.


title: Kesken

text: Kesken aloitti räppäämisen jo 90-luvulla ja hän vaikutti jo silloin samoissa yhtyeissä Sauruksen toisen osapuolen, Pik3:n kanssa. Saurus perustettiin vuonna 2001, kun Kesken alkoi räppäämään Pik3:n tuottamiin taustoihin. Sauruksen ensimmäinen pitkäsoitto "Shelley Duvallin silmät" julkaistiin vuonna 2003 ja sitä seurasi vuonna 2005 julkaistu albumi 400 000. Kyseiset albumit olivat omakustanteita, eikä yhtye saavuttanut vielä suurta kuulijakuntaa.


title: Kesken

text: Kesken julkaisi ensimmäisen sooloalbuminsa "Jäi" vuonna 2006. Vuonna 2007 Fjuu Records julkaisi Sauruksen kolmannen albumin, "Son dynyy". Albumilta eräänlaiseksi hitiksi on noussut kappale "Snappmusaa", joka lienee yhtyeen tunnetuimpia kappaleita. Karma Musiikki julkaisi keväällä 2009 albumin "Neon Saurus", jolta julkaistiin singlet "Uuteen maailmaan" sekä "Luonnonvoima". Heinäkuussa 2010 julkaistiin uusi single "Bailataa", ja samalla ilmoitettiin uuden "Graindiapinat"-nimisen studioalbumin olevan työn alla ja ilmestyvän syksyllä 2010. Albumin julkaisu kuitenkin venähti loppuvuoteen 2011 ja samalla sen nimeksi vaihtui "Elossa".


title: Kesken

text: Maaliskuussa 2013 Kesken ilmoitti tekevänsä omakustannelevyä, tarkemmin ottaen mixtapea nimeltä "1/0". Levyltä on julkaistu näytekappaleet "Lentokone" sekä "Ryöstö", johon on kuvattu myös musiikkivideo.


title: Juuso Riikola

text: Juuso Riikola (s. 9. marraskuuta 1993 Joensuu) on suomalainen jääkiekkopuolustaja, joka pelaa NHL-joukkue Pittsburgh Penguinsin organisaatiossa.


title: Juuso Riikola

text: "The Sports Forecaster" -sivuston mukaan Riikola on vankka puolustaja, joka pelaa hyvin omassa puolutuspäässä, käyttää aktiivisesti mailaansa, sijoittuu hyvin ja antaa hyviä taklauksia. Hän myös liikuttaa kiekkoa tehokkaasti, liikkuu hyvin ja menee ennakkoluulottomasti ruuhkatilanteisiin. Riikola ei ole kuitenkaan juuri luontainen hyökkäyspään pelaaja, eikä paras ylivoimapuolustaja. Hänen tulisi lisätä myös voimaa ja massaa maksimoidakseen potentiaalinsa.


title: Juuso Riikola

text: Riikola aloitti jääkiekkoilun 8-vuotiaana Jokipojissa, mutta hänen perheensä muutti kuitenkin Lappeenrantaan Riikolan junioriuran varhaisessa vaiheessa. Hän siirtyi samalla varsinaiseen kasvattajaseuraansa Saimaan Palloon. Riikola siirtyi Kalevan Pallon C-nuoriin 15-vuotiaana kaudeksi 2009–2010, jolloin hän oli joukkueen tehokkain puolustaja sekä C-nuorten SM-sarjan runkosarjassa että karsintasarjassa. Huhtikuussa 2011 Riikola teki kaksivuotisen SM-liigasopimuksen KalPan kanssa, mutta hän pelasi kauden 2011–2012 kuitenkin kokonaan A-nuorissa, eikä Riikola tehnyt vielä liigadebyyttiään.


title: Juuso Riikola

text: Riikola teki SM-liigadebyyttinsä kauden 2012–2013 avausottelussa 14. syyskuuta 2012 JYPiä vastaan. Hän sai siinä jääaikaa 14.03 minuuttia. Yhteensä Riikolan tulokaskausi toi 20 runkosarjaottelussa tehot 0+6=6. Loukkaantumiset kuitenkin pilasivat hänen loppukautensa. Marraskuussa 2012 Riikola teki kolmivuotisen jatkosopimuksen KalPan kanssa.


title: Juuso Riikola

text: Kausi 2013–2014 oli Riikolalle ensimmäinen kokonainen SM-liigassa ja hän teki 54 runkosarjaottelussa tehot 1+4=5. Riikolan liigauran avausmaali syntyi 12. joulukuuta 2013 vieraissa JYPiä vastaan. Hänen osumansa jäi KalPan 2–4-voittoon päättyneen ottelun ratkaisumaaliksi. Huhtikuussa 2015 Riikola teki jatkoi sopimustaan vuodella kevääseen 2017.


title: Juuso Riikola

text: Vitjaz Podolsk varasi Riikolan 125. pelaajana . Kaudeksi 2016–2017 hänet nimettiin KalPan varakapteeniksi. Riikola oli joukkueen tehokkain puolustaja tehoilla 6+19=25, joilla hän jakoi koko SM-liigan puolustajien pistepörssin yhdeksännen sijan kolmen muun pelaajan kanssa. Joulukuussa 2016 Riikola teki joukkueen kanssa kaksivuotisen jatkosopimuksen. Hän voitti kauden päätteeksi SM-hopeaa. Joulukuussa 2017 Riikola käytti sopimuksessaan olleen purkupykälän ja purki kautta 2018–2019 koskeneen optionsa.


title: Juuso Riikola

text: Riikola teki kaudeksi 2018–2019 1+1-vuotisen sopimuksen Rauman Lukon kanssa. Joukkuetta valmentaa hänelle KalPasta tuttu Pekka Virta. Riikola ei kuitenkaan siirtynyt Lukkoon, vaan Riikola teki toukokuussa 2018 vuoden mittaisen tulokassopimuksen Pittsburgh Penguinsin kanssa. Hän otti syksyn 2018 harjoitusleirin päätteeksi paikan joukkueen NHL-kauden avauskokoonpanosta. Riikolan kausi alkoi kokoonpanon ulkopuolella, kunnes hän teki NHL-debyyttinsä runkosarjan kolmannella kierroksella 11. lokakuuta 2018 Vegas Golden Knightsia vastaan. Riikola merkittiin Penguinsin kolmospuolustajapariin Jamie Oleksiakin viereen. Hän sai ottelussa jääaikaa 18.08 minuuttia.


title: Juuso Riikola

text: Riikola edusti Suomea MM-kilpailuissa vuonna 2018. Yhteensä hän on pelannut 19 A-maaottelua tehden yhdeksän syöttöpistettä. Riikola teki A-maajoukkuedebyyttinsä Channel One Cupin Prahassa pelatussa avausottelussa 13. joulukuuta 2017 Tšekkiä vastaan. Hänet merkittiin heti Suomen ykköspuolustajapariin Miika Koiviston viereen. Riikola kuului joukkueen kapteenistoon Euro Hockey Challengen otteluissa huhtikuussa 2018.


title: Juuso Riikola

text: Riikola pelasi alle 20-vuotiaiden MM-kilpailuissa vuonna 2013. Yhteensä hän on pelannut 22 nuorten ja seitsemän poikien maaottelua.


title: Juuso Riikola

text: Riikolan isoveli Simo-Pekka pelaa puolustajana Rauman Lukon SM-liigajoukkueessa.


title: Plos One

text:
Plos One (PLOS ONE) on vertaisarvioitu yhdysvaltalainen open access -tiedejulkaisu, jota on vuodesta 2006 julkaissut Public Library of Science. Lehdessä julkaistaan artikkeleita perustutkimuksesta kaikilta tieteen ja lääketieteen aloilta. Julkaistava aineisto käy läpi vertaisarvioinnin, mutta julkaisupäätökseen ei liity aineiston merkittävyyden arviointi. Julkaisun jälkeen käyttäjät voivat keskustella ja arvioida artikkeleita.
Thomson Reutersin (nyk. Clarivate Analyticsin) "Journal Citation Reportsin" laskelmien mukaan lehden vaikuttavuuskerroin oli 3,234 vuonna 2014.


title: Hyökkäykset Yhdysvaltain suurlähetystöihin 2012

text: Syyskuussa 2012 Lähi-Idässä tehtiin useita hyökkäyksiä pääasiassa Yhdysvaltain diplomaattisiin kohteisiin. Myös muiden länsimaiden diplomatioihin hyökättiin. Tapahtumat saivat alkunsa 11. syyskuuta 2012, kun Yhdysvaltain suurlähetystöön Kairossa, Egyptissä, ja Yhdysvaltain konsulaattiin Bengasissa, Libyassa, hyökättiin. Levottomuuksien oletettiin saaneen alkunsa yhdysvaltalaisvideosta "Innocence of Muslims", jossa loukataan islamia ja profeetta Muhammadia.


text: Yhdysvaltain suurlähettiläs Christopher Stevens kuoli Libyassa tehdyssä hyökkäyksessä. Hyökkäyksen järjestämisestä on epäilty islamistitaistelijoita. Yhdysvaltojen mukaan konsulaatti-isku oli etukäteen suunniteltu, ja siinä käytettiin muun muassa sinkoja. Yhdysvaltalaisten mukaan terroristiryhmä käytti videosta aiheutunutta kaaosta hyväkseen toteuttaessaan iskun konsulaattiin..


text: Afganistanissa Talibanit iskivät 15. syyskuuta Yhdysvaltain ja Britannian sotilastukikohtaan. Hyökkäyksessä kuoli kaksi sotilasta ja useita haavoittui. Talibanien mukaan heidän kohteenaan oli brittiläinen prinssi Harry, joka on komennuksella Afganistanissa. Hän ei kuitenkaan ollut raketti-iskun tekohetkellä paikalla tukikohdassa. 16. syyskuuta kapinalliset tappoivat neljä kansainvälisten joukkojen sotilasta.


text:
Kairossa, Egyptissä levottomuudet alkoivat, kun muslimeja vastustava yhdysvaltalaisvideo oli ladattu verkkoon. Mielenosoittajat kaatoivat Yhdysvaltain lipun, ja vaativat suurlähettilästä lähtemään Egyptistä. Suurin osa suurlähetystön väestä lähti pois töistä ennen kuin mielenosoitukset alkoivat.
13. syyskuuta jemeniläiset mielenosoittajat hyökkäsivät Yhdysvaltain Sanaan-suurlähetystön alueelle, mutta Jemenin poliisit ajoivat heidät pois. Mielenosoittajat sytyttivät muun muassa autoja palamaan sekä polttivat Yhdysvaltain lipun.


text: Aseistautuneet ihmiset hyökkäsivät 11. syyskuuta Yhdysvaltain konsulaattiin Bengasissa, Libyassa. He sytyttivät rakennuksen tuleen, ja ampuivat kuoliaaksi yhden konsulaatin työntekijöistä, ja haavoittivat toista. Myöhemmin vahvistettiin, että iskussa kuoli myös kolme muuta konsulaatin työntekijää. Yksi kuolleista oli Yhdysvaltain Libyan-suurlähettiläs Christopher Stevens. Useita libyalaisia on pidätetty iskujen jälkeen.


text: Khartumissa tuhannet mielenosoittajat tunkeutuivat 14. syyskuuta Saksan suurlähetystöön. He sytyttivät alueella tulipaloja sekä rikkoivat lähetystön ikkunoita. Mielenosoittajat hyökkäsivät myös Britannian lähetystöön. He yrittivät päästä myös Yhdysvaltain suurlähetystöön, mutta vartijat ampuivat varoituslaukauksia katolta. Ainakin viisi mielenosoittajaa loukkaantui poliisin luodista ja yksi kuoli jäätyään auton alle.


text:
Tunisissa mielenosoittajat sytyttivät palamaan yhdysvaltalaisen koulun sekä Yhdysvaltain lähetystön aluetta.
Australian Sydneyssä sekä Malediiveilla oli mielenosoituksia 15. syyskuuta. Ranskassa ja Belgiassa pidätettiin yhteensä parisataa mielenosoittajaa. 16. syyskuuta monta sataa muslimia osoitti mieltään Kööpenhaminassa, Tanskassa, Yhdysvaltain suurlähetystön edustalla.


text: Video, josta levottomuudet saivat alkunsa, on yhdysvaltalainen amatöörielokuva nimeltään "Innocence of Muslims" (). Elokuvassa Muhammad on sängyssä naisten kanssa ja puhuu lasten tappamisesta. Elokuvassa näyttelevien mukaan he eivät tienneet kyseessä olevan uskonnollinen propagandavideo. Heidän vuorosanojaan oli jälkikäteen muutettu erilaisiksi. Elokuvan trailerin YouTubeen ladannut henkilö on esiintynyt julkisuudessa salanimellä Sam Bacile. Radiohaastattelussa hän kertoi nimekseen Nakoula Basseley Nakoula. Nimimerkki "sambacile" lisäsi elokuvan trailerin YouTubeen 1. heinäkuuta 2012. Yksi elokuvan näyttelijöistä on kertonut haastavansa elokuvan tekijän oikeuteen. Egyptissä syntynyt ja Kaliforniassa asuva Nakoula, joka on tuottanut elokuvan, joutui viranomaisten kuulusteltavaksi rikottuaan mahdollisesti ehdonalaisen vankeusrangaistuksensa ehtoja. Elokuvan ohjaajan on kerrottu olevan Alan Roberts. Koptikristittyihin kuuluva Nakoula kertoi keränneensä elokuvan viiden miljoonan dollarin tuotantokulut sadalta juutalaisrahoittajalta, joita hän ei kuitenkaan suostunut nimeämään. Floridalainen Polta Koraani -päivän vuonna 2010 ideoinut pastori Terry Jones ilmoitti esittävänsä otteita kaksituntisesta elokuvasta kirkossaan.


text: Google on estänyt videon katselemisen Egyptissä, Libyassa, Intiassa ja Indonesiassa omistamassaan YouTube-videopalvelussa mielenosoitusten alettua. Afganistanissa estettiin pääsy kokonaan YouTube-sivustolle. Googlen mukaan video ei riko palvelun sääntöjä, eikä se näin ollen aio poistaa sitä YouTubesta, vaikka Valkoinen talo on pyytänyt Googlea sen poistamaan.


text: Yhdysvaltain presidentti Barack Obama tuomitsi jyrkästi iskut Libyassa. Hän kertoi Yhdysvaltojen ja Libyan työskentelevän yhteistyössä löytääkseen syylliset. Libyan hallitus pyysi Yhdysvalloilta anteeksi suurlähettilään surmaamista. Yhdysvaltain ulkoministeri Hillary Clinton tuomitsi lyhytelokuvan. Saksan ulkoministeri Guido Westerwelle totesi ymmärtävänsä islamilaisten raivostumisen videosta, mutta sanoi ettei se oikeuta väkivaltaan. YK:n pääsihteeri Ban Ki-moon tuomitsi elokuvan ja piti sitä sananvapauden väärinkäyttönä.


text: Egyptin yleinen syyttäjä antoi videon vuoksi syyskuun lopulla kansainvälisen etsintäkuulutuksen seitsemästä nimetystä egyptiläissyntyisestä, maan ulkopuolella asuvasta koptikristitystä – joukossa videon tekijä Nakoula Basseley Nakoula – sekä pastori Terry Jonesista ja vaati heidän luovuttamistaan Egyptiin, jossa heitä saattoi uhata jopa kuolemantuomio islamin pilkkaamisesta. Samoihin aikoihin eräs iranilainen islamilainen äärijärjestö ilmoitti uudistaneensa ajatollah Khomeinin brittiläiselle kirjailijalle Salman Rushdielle tämän romaanin "Saatanalliset säkeet" vuoksi vuonna 1989 langettaman kuolemantuomion ja korottaneen hänen tappamisestaan maksettavan palkkion 3,3 miljoonaan dollariin. Järjestön mukaan "Innocence of Muslims" -elokuvaa ei olisi koskaan tehty, jos Rushdie olisi tapettu aiemmin, eikä islamin pilkkaaminen lopu niin kauan kuin Rushdie on elossa.


text: Yhdysvallat lähetti kaksi hävittäjäalusta Libyan rannikolle sekä 50 merijalkaväen sotilasta Tripoliin turvaamaan siellä sijaitsevaa suurlähetystöä. Yhdysvaltain presidentti Barack Obama antoi määräyksen lisätä kaikkien lähetystöjen ja edustustojen turvatoimia.


title: Pågen

text: Pågen AB on Ruotsin suurin leipomoalan yritys., joka valmistaa tuotteita Ruotsin markkinoiden lisäksi vientiin. Etenkin korput ja korvapuustit ovat merkittäviä vientituotteita. Suurin osa yrityksen tuotteista valmistetaan Malmön ja Göteborgin kaupunkien alueella.


title: Pågen

text: Pågen Färskbröd AB on Ruotsin suurin leipomo, joka harjoittaa liiketoimintaa myös Tanskassa ja Norjassa. Pågenin markkinaosuus pehmeässä ruokaleivässä Ruotsissa on 34 %. Suomen tytäryhtiön Oy Pågen Ab:n liikevaihto vuonna 2010 oli 10,7 miljoonaa euroa ja henkilöstömäärä 26.


title: Pågen

text: Påhlssonin leipomon perustivat Anders ja Matilda Påhlsson Malmössä vuonna 1878. Pian yritys kasvoi usean leipomon ketjuksi. 1900-luvun alussa avattiin iso uusi leipomo Malmöön, ja yritys alkoi toimittaa pakkaamatonta leipää muihinkin kuin vain omiin myymälöihinsä. Vasta 1950-luvulla leivät saivat ensimmäiset pakkauksensa, joiden ansiosta leipää voitiin toimittaa koko Ruotsiin. Vuonna 1965 yritys vaihtoi nimekseen Pågenin Perheleipomo. Pågen AB yhdistyi vuonna 2000 Pååls-yrityksen kanssa.


title: Louisiana (taidemuseo)

text: Louisiana Museum for Moderne Kunst on tanskalainen modernin taiteen museo, joka sijaitsee Humlebækissä noin kymmenen kilometriä Helsingørin eteläpuolella ja noin 35 kilometriä Kööpenhaminasta pohjoiseen.


title: Louisiana (taidemuseo)

text: Taidemuseo vihittiin käyttöön elokuussa 1958, ja sitä on sittemmin laajennettu useasti. Museo sijaitsee Juutinrauman rannalla olevassa puistossa, ja sitä pidetään hyvänä esimerkkinä kuvataiteen, rakennusarkkitehtuurin ja maisema-arkkitehtuurin yhdistämisestä.


title: Louisiana (taidemuseo)

text: Museon kokoelmissa on töitä modernin taiteen kansainvälisiltä nimiltä, kuten Jean Arpilta, Max Ernstiltä, Alberto Giacomettiltä, Henry Moorelta, Pablo Picassolta ja Andy Warholilta. Vuodesta 2000 lähtien taidemuseon johtajana on toiminut Poul Erik Tøjner.


title: Pöytätennis kesäolympialaisissa 2004 – naisten kaksinpeli

text: Pöytätenniksen naisten kaksinpeli Ateenan kesäolympialaisissa 2004 alkoi 14. elokuuta ja finaali pelattiin 22. elokuuta 2004. Olympiakultaa voitti Zhang Yining.


title: Knopf

text: Alfred A. Knopf, Inc. New Yorkissa sijaitseva kustannusyhtiö. Sen perusti 1915 Alfred A. Knopf. Yrityksen osti vuonna 1960 Random House, ja nykyisin se kuuluu Random Housen ryhmään Knopf Doubleday Publishing Group, jonka on vuodesta 1998 omistanut yksityinen saksalainen mediayhtiö Bertelsmann. Kustannusyhtiön logo esittää venäjänvinttikoiraa, ja sen suunnitteli toinen perustajista Blanche Knopf. Monet kovakantiset kirjat ilmestyvät myöhemmin pehmeäkantisina kustantajanimellä "Vintage", joka on Knopf Publishing Groupin rinnakkainen kustantajanimi. Vuodenvaihteessa 2008–2009 Knopf Publishing Group sulautui Doubleday Publishing Groupiin, jolloin muodostui Knopf Doubleday Publishing Group.


title: Eddy Grant

text: Edmond Montague ”Eddy” Grant (s. 5. maaliskuuta 1948 Plaisance, Guyana) on Guyanassa syntynyt ja nuorena Lontooseen vanhempiensa kanssa muuttanut muusikko. Hänen pääasiallinen musiikkityylinsä on reggae. Hän soitti The Equals -yhtyeessä kitaraa.


title: Eddy Grant

text: Grantin tunnetuimmat kappaleet soolouralta ovat ”Electric Avenue”, ”I Don’t Wanna Dance” ja ”Gimme Hope Jo’anna”. Viimeksi mainittu kappale vuodelta 1988 on apartheidinvastainen hymni, ja Etelä-Afrikan hallitus kielsi sen myymisen ja soittamisen radiossa. Kappaleesta tuli silti valtava hitti niin Etelä-Afrikassa kuin muuallakin maailmassa.


title: Covenant (täsmennyssivu)

text: Covenant voi tarkoittaa seuraavia:


title: Jōmon sugi

text: Jōmon sugi () on erittäin suuri ja vanha puu Yakushiman saarella Japanin Kagoshiman prefektuurissa. Lajiltaan puuyksilö on sugi ("Cryptomeria japonica"), Japanissa kotoperäinen sypressikasveihin kuuluva havupuu. Jōmon sugi on suurin tunnettu lajin edustaja.


title: Jōmon sugi

text: Jōmon sugi on 25 metriä korkea. Sen runko on 5,2 metriä rinnankorkeusläpimitaltaan. Rungon ympärysmitta on 16,4 metriä. Jōmon sugi on mittasuhteiltaan ja rungoltaan suurin tunnettu sugi. Se ei kuitenkaan ole niistä korkein, toinen Yakushimassa kasvava puu on 34,9 metriä korkea ja muualta Japanista on tunnettu yli 50-metrisiä yksilöitä.


title: Jōmon sugi

text: Puun on pitkään uskottu olevan useita tuhansia vuosia vanha. Sen nimi viittaa esihistoriallisen Japanin Jōmon-kauteen, joka sijoittuu vuosille 10 000 eaa.–300 eaa.. Sen sanotaan usein olevan noin 7 000–6 000 vuotta vanha. Näin korkeasta iästä ei kuitenkaan ole todisteita. Vuonna 1987 tehdyn radiohiiliajoituksen perusteella Jōmon sugi olisi noin 3 000 vuotta vanha. Puu ei kuitenkaan välttämättä ole aivan niinkään vanha, sillä 1980-luvun radiohiiliajoitus ei ollut kovin tarkkaa ja vanhimmat Yakushiman saaren sugien tarkkaan tunnetut kantojen vuosirenkaista lasketut iät ovat vain 1 300–1 400 vuotta.


title: Jōmon sugi

text: Jōmon sugi kasvaa Yakushiman saaren korkeimman vuoren, Miyanoura-daken rinteellä. Saaren metsissä kasvaa useita muitakin hyvin vanhoja suuria sugiyksilöitä, joita kutsutaan yleisnimityksellä "yakusugi" (). Jōmon sugi on yakusugeista tunnetuin ja sen uskotaan olevan myös niistä vanhin. Yakushiman saaren vuoristometsät on julistettu UNESCON maailmanperintökohteeksi lajirikkaan luontonsa sekä myös juuri hyvin vanhojen, suurien puidensa vuoksi.


title: Jōmon sugi

text: Jōmon sugi sijaitsee vuorelle johtavan vaellusreitin varrella. Puun suojelemiseksi vierailijat eivät saa koskea siihen.


title: Tulenkantaja (palkinto)

text: Tulenkantaja on Aamulehden ja tamperelaisen Tulenkantajien kirjakaupan vuonna 2012 perustama kirjallisuuspalkinto. Se myönnetään edellisenä vuonna ilmestyneelle suomalaiselle teokselle, jolla arvioidaan olevan mahdollisuuksia menestyä käännöksenä Euroopassa.


title: Tulenkantaja (palkinto)

text: Palkinto jaettiin ensimmäisen kerran 23. maaliskuuta 2013 Tampereella hotelli Tammerissa Vihtorin kirjamessujen päätösgaalassa. Vuosina 2013–2015 palkinnon arvo oli 5 000 euroa. Vuonna 2016 summa nostettiin 10 000 euroon.


title: Tulenkantaja (palkinto)

text: Palkintoidean isä on runoilija, kirjakauppias ja kustannuspäällikkö Ville Hytönen. Palkintoraadin puheenjohtajana toimii vuoden kerrallaan ulkomailla menestynyt suomalainen kirjailija. Hän toimii lisäksi palkitun kirjailijan kummina. Ensimmäinen puheenjohtaja oli Sofi Oksanen.


title: Vesihuoltolaki

text: Vesihuoltolaki (, ) on vuonna 2001 säädetty Suomen laki, jonka tavoitteena on turvata sellainen vesihuolto, että kohtuullisin kustannuksin on saatavissa riittävästi terveydellisesti ja muutoinkin moitteetonta talousvettä sekä terveyden- ja ympäristönsuojelun kannalta asianmukainen viemäröinti. Laki määrittelee vesihoitolaitoksen laitoksena, joka huolehtii yhdyskunnan vesihuollosta sekä vesihuoltolaitoksen toiminta-alueella aluetta, jolla vesihuoltolaitos huolehtii vesihuollosta.


title: Vesihuoltolaki

text: Vesihuoltolaitosten toiminta-alueiden tulee kattaa alueet, joilla kiinteistöjen liittäminen vesihuoltolaitoksen vesijohtoon tai viemäriin on tarpeen asutuksen määrän tai laadun vuoksi. Vesihuoltolaitoksen toiminta-alueella oleva kiinteistö on liitettävä laitoksen vesijohtoon ja viemäriin.


title: Vesihuoltolaki

text: Vapautus liittämisvelvollisuudesta on myönnettävä, jos: 1) liittäminen verkostoon muodostuisi kiinteistön omistajalle tai haltijalle kohtuuttomaksi, kun otetaan huomioon liittämisestä aiheutuvat kustannukset, vesihuoltolaitoksen palvelujen vähäinen tarve tai muu vastaava erityinen syy; 2) vapauttaminen ei vaaranna vesihuollon taloudellista ja asianmukaista hoitamista vesihuoltolaitoksen toiminta-alueella; Vapautuksen edellytys on lisäksi se että jätevedenkäsittely voidaan hoitaa asianmukaisesti sekä että kiinteistöllä on tarpeeksi hyvälaatuista talousvettä.


title: Vesihuoltolaki

text: Käytännössä vapautuksen saavat vain kiinteistöt kantovedellä.


title: Vesihuoltolaki

text: Korkein hallinto-oikeus on todennut, että laissa tarkoitettua kohtuuttomuutta arvioitaessa on otettava huomioon erityisinä syinä lähinnä liittymän rakentamiskustannuksiin ja muodostuvan jäteveden vähäiseen määrään tai muuhun näihin verrattavaan objektiivisesti havaittavissa olevaan seikkaan liittyvät syyt. Lainkohdassa tarkoitetun kohtuuttomuuden arviointia ei voida perustaa yksinomaan kiinteistön omistajan tai haltijan henkilöön liittyviin subjektiivisiin syihin. Kunnan ympäristöviranomaisten myöntämät vapautukset ovat näistä syistä kumottu.


title: Vesihuoltolaki

text: Vesihuoltolaitoksen tulee määrätä jokaista verkostoonsa liitettävää kiinteistöä varten liittämiskohdat, joiden tulee sijaita kiinteistön välittömässä läheisyydessä. Käytännössä on katsottu, että tämä etäisyys on enintään 20 metrin päässä tontin tai rakennuspaikan rajasta kaavoitetuilla alueilla sekä 100 metriä haja-asutusalueella, joskaan laissa ei ole mitään tarkkaa metrimäärää.


title: Vesihuoltolaki

text: Jos vesihuoltolaitoksen rakentamassa verkossa haja-asutusalueella on liian vähän, liittyjiä voidaan pakottaa sellaisia kiinteistöjä liittymään, joilla ei objektiivisesti ole tarvetta vesihuoltolaitoksen palveluille siksi, että niiden poisjäänti vaarantaa vesihuollon taloudellista ja asianmukaista hoitamista vesihuoltolaitoksen toiminta-alueella.


title: Vesihuoltolaki

text: Vesihuoltolaitoksen talous saa näin ollen lain suojan mutta kiinteistönomistajan taloutta se ei suojaa.


title: Vesihuoltolaki

text: Vesihuoltolakia on muutettu 1/9-2014. Laissa on määrättyjä lievennyksiä liittymisvelvoitteeseen. Kesämökit ilman vesikäymälää ja kiinteistöt joissa on asetusten mukaiset investoinnit vapautetaan liittymisvelvoitteesta. Liittymisvelvoite kuitenkin säilyy alueilla joilla toiminta-alue oli voimassa1/9-2014. Tämä velvoite säilyy 31/12-2018 saakka.


title: Aikajana merkittävistä tietokoneviruksista ja madoista

text: Tämä on aikajana merkittävistä tietokoneviruksista, -madoista ja Troijan hevosista.


title: Slender: The Eight Pages

text: Slender: The Eight Pages (aikaisemmin vain Slender) on Parsec Productionsin kehittämä ilmainen indietyylinen selviytymiskauhupeli. Pelin uusintaversio löytyy "" -pelistä, joka on myös pelin jatko-osa.


title: Slender: The Eight Pages

text: Pelin päähenkilö on pieni tyttö nimeltä Kate. Peli sijoittuu pimeään metsään. Pelin tarkoituksena on löytää ja kerätä kahdeksan lappua, samalla kun Slenderman jahtaa Katea. Peli vaikeutuu sitä mukaa, kun lappuja kerätään.


title: Slender: The Eight Pages

text: Pelistä on tehty useita epävirallisia rinnakkaisversioita ja jatko-osia. Näistä tunnetuin lienee "Slenderman’s Shadow" -pelisarja, joka ollaan luotu enimmäkseen FPS Creatoria käyttäen. Muita tunnettuja rinnakkaisversioita ovat muun muassa "Slender Mod" ja Android-puhelimille tehdyt "Slender"-pelit.


title: Slender: The Eight Pages

text: Pelin jatko-osa, "" julkaistiin maaliskuussa 2013.


title: Slender: The Eight Pages

text: Slenderman on fiktiivinen hahmo, jonka keksi Something Awful -foorumin käyttäjä Victor Surge vuonna 2009. Sitä kuvaillaan hoikkana, epäluonnollisen pitkänä, kasvottomana ja mustaa pukua yllään pitävänä miehenä. Slendermanin sanotaan vainoavan ja/tai traumatisoivan uhrejaan, joista suurimman osan sanotaan olevan lapsia.


title: Slender: The Eight Pages

text: Peli sijoittuu keskelle öistä metsää ja sitä pelataan ensimmäisen persoonan näkökulmasta. Pelaajan tavoite on kerätä kahdeksan lappua, jotka on kiinnitetty maamerkkeihin, joita löytyy eri puolilta metsää. Pelaaja yrittää vältellä Slendermania, joka liikkuu teleportaten. Pelaajalla on käytössään ainoastaan taskulamppu, jossa on kuitenkin rajallinen määrä virtaa. Pelaajalla on myös mahdollisuus juosta, mutta hahmo väsyy jatkuvaan juoksemiseen. Peli on pyritty ohjelmoimaan niin että Slenderman ilmestyy aina suurin piirtein pelaajan taakse. Slenderman saattaa kuitenkin välillä ilmestyä pelaajan edelle, esimerkiksi kulman taakse, tuoden peliin lisäjännitystä. Pelaaja häviää, jos hänellä menee liian kauan aikaa löytää kaikki kahdeksan sivua, tai jos Slenderman saa pelaajan kiinni. Samalla kun pelaaja kerää sivuja, sumu metsässä tiivistyy, ja Slenderman ilmestyy aina lähemmäs pelihahmoa jokaisella siirtymiskerralla. Peli vaikeutuu myös automaattisesti, mikäli pelaaja ei löydä seuraavaa lappua tietyn aikarajan sisällä. Kun kaikki sivut on kerätty, voi kävellä hetken yksin metsässä kunnes Slenderman tarttuu pelaajan niskasta ja peli päättyy. Pelin tarina jatkuu epäsuorasti "Slender: The Arrivalissa", jossa myös kerrotaan, mitä Katelle tapahtui, kun hän löysi 8 lappua.


title: Slender: The Eight Pages

text: Versiossa 0.9.4 on "Päivämuoto". Avatakseseen pelimuodon, pelaajan täytyy voittaa peli normaalisti. Päivämuoto on samanlainen kuin normaali pelimuoto, mutta se sijoittuu päiväaikaan. Tämän pelimuodon läpäisyn jälkeen avautuu ns. "20$ muoto". Tässä muodossa pelaajan nähtyä Slendermanin, amerikkalaisen rap-artistin Ron Browzin 20 Dollars -kapple alkaa soimaan. Tämä on viittaus fanin luomaan tarinaan Slendermanista, jossa Slendermanille annettaessa 20 dollaria hän jättää pelaajan rauhaan. 0.9.4 on myös ainoa versio, jossa kahta pelimuotoa voi pelata samaan aikaan ("Päivämuoto" ja 20$ muoto"). Kuitenkin, 20:n dollarin pelimuoto on poistettu versiosta 0.9.7 tekijänoikeusongelmien vuoksi.


title: Slender: The Eight Pages

text: Versiossa 0.9.7 peli on nimetty virallisesti "Slender: The Eight Pages"-nimiseksi. Lisäksi kaksi uutta valonlähdettä on lisätty: valotikut joista saa äärettömästi valoa, mutta joiden lyhyt kantama, ja lyhty, jossa on laaja kantama, mutta lyhyt käyttöaika.


title: Slender: The Eight Pages

text: Pelin julkaisun jälkeen julkaistiin useita muita pelejä jotka perustuivat "Slender: The Eight Pagesiin". Pelit olivat etsintätekniikaltaan ja vihollisen ulkomuodoltaan samanlaisia. Suosituimpia pelejä, jotka pohjautuvat "Slender: The Eight Pagesiin", ovat "Slenderman's Shadow", johon on julkaistu useita karttoja ja "Slender-man" iOSille, joka saavutti toisen sijan maailmanlaajuisessa App-arvostelussa, jossa sen päihitti vain "Bad Piggies". Menestyksestä huolimatta iOS-peliä on kritisoitu tavoitteen puutteesta ja huonosta laadusta. Myös useita modeja on julkaistu. Kehittyneempi versio pelistä tehtiin käyttämällä Source Engineä, joka oli alun pelin nimetty "Slender: Sourceksi", mutta tämä aiheutti kritiikkiä ja peli uudelleen nimettiin "Facelessiksi".


title: Slender: The Eight Pages

text: Peli sai positiivisia arvosteluja. Jotkut julkaisut huomauttivat pelin minimalistisesta, mutta tehokkaasta kauhusta, vertaillen sitä moniin toimintapohjaisiin kauhuselviytymispeleihin, kuten uusimpaan "Resident Eviliin". Pelisivusto IGN kutsui Slenderiä "puhtaaksi kauhuksi", sanoen että "vain muutama kauhupeli on saanut pelon suoraan sydämeen". "Slender on sen tapainen peli, joka kaivaa sisältäsi sen kauan kadoksissa olleen tunteen, jonka takia haluat pelata peliä uutuusarvosta riippumatta.". Clueless Gamer kuitenkin kritisoi peliä jyrkästi. Conanin mukaan peli oli tylsä ja kritisoi peliä etenkin juoksunopeuden hitaudesta, Slendermanin pelottomuudesta sekä erikoisefektien puutteista.


title: Slender: The Eight Pages

text: Pelin virallinen verkkosivu kaatui, kun joukko ihmisiä yrittivät ladata pelin samanaikaisesti, joka johti myöhemmin pelin peililatauksiin Redditin ja myöhemmin MediaFiren kautta.


title: Gibraltarin piiritys (1779–1783)

text: Gibraltarin piiritys oli Ranskan ja Espanjan epäonnistunut yritys vallata Gibraltar Britannialta vuosina 1779–1783. Piirityksen alkaessa Gibraltarilla oli 5382 brittisotilasta. Ranskan ja Espanjan laivastot saartoivat sitä mereltä, ja mantereen puolella vastassa oli suuri armeija.


title: Gibraltarin piiritys (1779–1783)

text: Talvella 1779 oli pulaa elintarvikkeista ja polttopuista. Keripukki riehui linnoituksessa. Keväällä amiraali Rodney pääsi vihollisen laivaston läpi ja toi tarvikkeita ja tuhatkunta miestä. Puute alkoi vaivata uudelleen ennen kuin huhtikuussa 1781 seuraavat brittilaivat pääsivät saartorenkaan läpi.


title: Gibraltarin piiritys (1779–1783)

text: Kun Gibraltarin kuvernööri, kenraali George Augustus Eliott kuuli ranskalaisten ja espanjalaisten valmistelevan maihinnousua, hän suunnitteli yllätyshyökkäyksen yön pimeydessä. Landport Gaten kautta linnoituksesta livahtanut joukko onnistui tunnin kuluessa tekemään vihollisen tykit toimintakyvyttömiksi ja räjäyttämään kolme patteria. Britit menettivät hyökkäyksessä vain viisi miestä. Piirittäjät luovuttivat keväällä 1783. Britit olivat menettäneet noin 1200 miestä ja käyttäneet 8000 tynnyriä ruutia. He olivat tuhonneet vihollislaivoja, joilla purjehti yli 5000 miestä.


title: Gibraltarin piiritys (1779–1783)

text: Piirityksen aikana kaivettiin Gibraltarinvuoren tunnelit.


title: Glasriket

text: Glasriket (merkitys suomeksi "Lasivaltakunta") on Ruotsin Smålandissa sijaitseva alue, joka on 1700-luvulta lähtien ollut tunnettu huomattavasta lasiteollisuudestaan. Nykyään alueella on 14 lasitehdasta ja suuri määrä pienempiä yrityksiä.


title: Glasriket

text: Virallisena nimityksenä Glasriket tarkoittaa Emmabodan, Lessebon, Nybron ja Uppvidingen kuntien ja näissä kunnissa sijaitsevan 14 lasitehtaan muodollista yhteistyötä. AB Glasriket on markkinoinninedistämisorganisaatio, josta lasitehtaat omistavat 60 prosenttia ja kunnat 40 prosenttia. Nybro katsoo olevansa Glasriketin "pääkaupunki".


title: Glasriket

text: Maantieteellisesti Glasriket sijaitsee pääasiassa Lessebon, Emmabodan ja Nybron kunnissa Lounais-Smålandissa, mutta myös Uppvidingessä. Tämä ei ole sattumaa, vaan 1700- ja 1800-lukujen tietoisen politiikan tulosta. Kronobergin läänin ja Kalmarin läänin maaherrat päättivät yrittää ottaa läänien rajalla sijaitseva alueen teollisuuskäyttöön. Alueella oli jo vanhastaan useita ruukkeja, jotka usein olivat nostaneet järvistä rautaa. Asutuksen houkuttelemiseksi alueelle ruukeille annettiin edullisia ehtoja, jos ne alkaisivat tuottaa lasia. Koska lasinvalmistus vaatii paljon energiaa, ruukeille lahjoitettiin suuria metsäalueita.


title: Glasriket

text: Lasiruukit valmistivat aluksi massatuotantona lasia vain kotimarkkinoille. Kun kilpailu väheni 1800-luvun lopussa, useat ruukit palkkasivat taiteilijoita muotoilemaan lasituotteitaan. Etenkin Orreforsin ja Kostan lasiruukit tulivat tunnetuiksi muotoilijoistaan, jotka tekivät läpimurron 1900-luvulla ja tulivat tunnetuiksi kansainvälisestikin. Tällöin myös termi "Glasriket" alkoi viitata Itä-Smålandin lasitehtaisiin, jotka tuottivat ulkomaille myytävää modernia designia erotuksena muista Ruotsin lasitehtaista, jotka tuottivat lasia kotimarkkinoille massatuotantona.


title: Glasriket

text: Aikojen saatossa Glasriketin alueella on ollut toiminnassa noin sata lasitehdasta. Nykyään tuotantoa on 14 tehtaassa.


title: Glasriket

text: Vuonna 2007 alueella sijaitsivat seuraavat lasitehdaspaikkakunnat:


title: Minä ja Ville Ahonen (albumi)

text: Minä ja Ville Ahonen on Minä ja Ville Ahonen -yhtyeen debyyttialbumi, jonka on julkaissut Johanna Kustannus vuonna 2010.


title: Minä ja Ville Ahonen (albumi)

text: Kaikki kappaleet säveltänyt ja sovittanut Ville Ahonen sekä sanoittanut Jussi Moila ja Ahonen.


title: Kelly Bishop

text: Carole ”Kelly” Bishop (s. 28. helmikuuta 1944 Colorado Springs, Colorado) on yhdysvaltalainen näyttelijä ja tanssija. Hänet tunnetaan parhaiten rooleistaan Emily Gilmorena sarjassa "Gilmoren tytöt" (2000–2007) sekä Jennifer Greyn äitinä elokuvassa "Dirty Dancing – kuuma tanssi" vuodelta 1987. Bishop kehitti Sheilan roolin "A Chorus Lineen", josta hän voitti Tony-palkinnon parhaasta sivuosasta musikaalissa. Hän esittää tällä hetkellä Fanny Flowersia komedia draamasarjassa "Bunheads".


title: Etanersepti

text: Etanersepti (kauppanimeltään Enbrel) on tuumorinekroositekijää inhiboiva lääke, jota käytetään autoimmuunisairauksien hoitoon. Pfizer kuvaa SEC:n selvityksessä että lääkettä käytetään hoidettaessa mm. reumasairauksia. Myyntiennätys ylitti $3,3 miljardia vuonna 2010.


title: Etanersepti

text: Etanerseptin kemiallinen kaava on CHNOS, moolimassa 51234,90 g/mol ja CAS-numero 185243-69-0.


title: Etanersepti

text: USA:ssa FDA on lisensoinut Enbrel:n käytön seuraaviin hoitoihin :


title: Palmukorppikotka

text: Palmukorppikotka ("Gypohierax angolensis") on haukkojen heimoon kuuluva petolintu. Sitä tavataan suurimmassa osassa Saharan eteläpuolista Afrikkaa.


title: Palmukorppikotka

text: Se on sukunsa "Gypohierax" ainoa laji.


title: Palmukorppikotka

text: Aikuista palmukorppikotkaa on vaikea sekoittaa muihin lajeihin. Se painaa 1,3–1,7 kg, pituus on 60 cm ja siipien kärkiväli 150 cm, ja se on vanhan maailman pienin korppikotka. Sen pitkä koukkunokka on harmaa, vahanahka keltainen. Silmät ovat keltaiset, jalat vaaleanpunaiset.


title: Palmukorppikotka

text: Lajin höyhenyksessä on paljon valkoista, siivet ja pyrstö ovat mustat, päässä ja kaulassa on runsaasti höyheniä, mutta korppikotkien tapaan naamassa ja silmien ympärillä näkyy vaaleanpunainen iho. Sukupuolet ovat melkein samannäköiset, ja naaras on vain vähän koirasta isompi. Nuoret linnut ovat pääosin ruskeita, siivet osittain mustat, ja kestää kolme neljä vuotta, ennen kuin niiden höyhenys muuttuu aikuismaiseksi.


title: Palmukorppikotka

text: Palmukorppikotka elää Saharan eteläpuolisessa Afrikassa seuraaviin maihin ulottuvalla laajalla alueella: Benin, Botswana, Burkina Faso, Burundi, Etelä-Afrikka, Gabon, Gambia, Ghana, Guinea, Guinea-Bissau, Kamerun, Kenia, Keski-Afrikan tasavalta, Kongon demokraattinen tasavalta, Kongon tasavalta, Liberia, Malawi, Mali, Mosambik, Namibia, Niger, Nigeria, Norsunluurannikko, Päiväntasaajan Guinea, Ruanda, Sambia, Senegal, Sierra Leone, Sudan, Tansania, Togo, Tšad, Uganda ja Zimbabwe.


title: Palmukorppikotka

text: Lajin elinympäristöä ovat subtrooppiset ja trooppiset alavat kuivat ja kosteat metsät, mangrovemetsät nousuveden rajan yläpuolella, savannit, viljelmät ja kaupunkialueet.


title: Palmukorppikotka

text: Toisin kuin muut petolinnut, palmukorppikotka syö pääasiassa kasviravintoa, kuten öljy- ja raffiapalmun hedelmiä ja muita hedelmiä, mutta myös pieniä selkärangattomia, kaloja, rapuja ja nilviäisiä. Sitä näkee harvoin haaskoilla, mutta keskikokoisia vammautuneita lintuja ja nisäkkäitä se voi syödä.


title: IK Brage

text: IK Brage on ruotsalaisesta Borlängen kaupungista kotoisin oleva jalkapalloseura. Se pelaa kaudella 2012 Ruotsin toiseksi korkeimmalla sarjatasolla Superettanissa.


title: IK Brage

text: Seura on pelannut historiansa ajan pääosin toiseksi ja kolmanneksi korkeimmilla sarjatasoilla. Ruotsin pääsarjassa Allsvenskanissa se on pelannut 18 kauden ajan, ensimmäistä kertaa vuonna 1938 ja edellisen kerran kaudella 1993.


title: IK Brage

text: IK Bragen menestyksekkäimmät vuodet osuvat 1980-luvulle. Vuosina 1980 ja 1981 seura sijoittui Allsvenskanissa kolmanneksi. Joukkue saavutti pronssia myös 1940. Seuran yleisöennätys on 14 206 katsojaa vuonna 1965 GAIS:a vastaan pelatussa ottelussa.


title: IK Brage

text: Suomalaisista pelaajista IK Bragen riveissä ovat esiintyneet Harri Holli (1972), Jarmo Alatensiö (1988–1989) ja Jesper Johansson (2003–2004).


title: Jaani Peuhu

text: Jaani Peuhu (s. 17. elokuuta 1978) on suomalainen muusikko, tuottaja ja lauluntekijä. Hän on suomalaisen Iconcrash -yhtyeen perustaja ja on vuodesta 2012 alkanut työstää debyyttisoololevyä.


title: Jaani Peuhu

text: Peuhu syntyi Anjalankoskella 17. elokuuta 1978. Hänen isänsä on jazzmuusikko Kari Peuhu ja äiti valokuvaaja Heli Ahoniitty. 7-vuotiaana Peuhu aloitti musiikillisen uransa pianonsoitolla ja vuotta myöhemmin hän alkoi soittaa rumpuja. 13-vuotiaana Peuhu perusti ensimmäisen yhtyeen nimeltään Chaoslord. Ensimmäisen keikan Peuhu soitti 14-vuotiaana Ruovedellä.


title: Jaani Peuhu

text: Peuhu on soittanut rumpuja useissa eri yhtyeissä kuten Scarlet Youth, Varjo, Deadbabes, Myyt, Mary-Ann, Billy-Goats, Jalankulkuämpäri, Kinetic ja Vuk. Vuonna 2004 Peuhu teki ensimmäisen levyn Iconcrashin nimellä. Hän on toiminut vierailevana muusikkona tai tuottajana mm. seuraaville artisteille: Before the Dawn, Swallow The Sun, To/Die/For, Thunderstone, Wiidakko ja Anna Eriksson.


title: Jaani Peuhu

text: Iconcrashin ensimmäisen julkaisun ("Nude", 2005) jälkeen Peuhu on esiintynyt liveyhtyeen kanssa Suomen lisäksi mm. Englannissa, Venäjällä, Meksikossa, Baltian maissa, Saksassa, Italiassa sekä Yhdysvalloissa.